Falanks - Wikipedia\nUr pennad falanks (disheñvelout) zo ivez.\nAr falanks, (φάλαγξ /phálanx e gregach), pe falañs,, ha falans c'hoazh a oa un aozadur armet, krouet en Henc'hres, evit ober brezel. Komz a reer eus falanks klasel, hini an hoplited, adalek ar VIIvet kantved kent JK, ha falanks Makedonia dreist-holl adalek ar IVvet kantved kent JK, hag a voe benveg aloubadegoù Alesant Veur. Koulskoude, adalek kreiz an IIvet kantved e voe trec'het gant al lejion roman, dre ma oa gwevnoc'h ha hefiñv.\nSoudarded ar falanks, Maen-sonn ar Bultured .\n1 Falanks Sumer\n2 Falanks an hoplited\n2.1 Falanks Sparta\n3 Falanks Makedonia\nIstorourien zo a wel roud kentañ ar falanks e Mezopotamia, er IVvet milved, pa oa ganet sevenadurezh Sumer. En IIIde milved e tiorroas impalaeriezh Sagon diazezet war ar falanks, un arme war droad hag enni soudarded armet gant goafoù ha skoedoù bras a guzhe ar c'horf, evel ma weler war Maen-sonn ar Bultured .\nFalanks an hoplitedAozañ\nSkeudenn empentet eus un armead hoplited o kerzhout en ur falanks.\nStankik eo implij ar ger en Ilias, gant Homeros : 34 gwech en holl. Implijet eo bet ivez gant Hesiodos, en Teogonia. Da gentañ e oa savet ar falanks gant keodedourien ar polisoù gresian a stourme evit difenn o c'heoded. Ne oa ket un aozadur milourel hepken met ur gumuniezh tud par;\nSkoaz-ouzh-skoaz e kerzhe hoplited Henc'hres, etre -800 ha -350 kent JK, ha stok-ha-stok e veze o skoedoù ganto, ma raent evel ur voger, gant o goafoù troet war-du an enebourien. Brezelourien c'hresian a veze gopret en Egipt adalek amzer ar faraon Psammetik Iañ.\nEn Emgann C'haeronea, e 338 kent JK e weler fin ar falanks hoplitek, pa voe faezhet gant falanks Makedonia, disheñvel e neuz hag e zoare-brezeliñ.\nFalanks Makedonia gant o goafoù hir.\nEn 359 kent JK e tegouezhas Fulup II er galloud e Makedonia, hag adaozañ a reas an arme. ur bagad soudarded a vicher, war droad, a oa dija, anvet [pezhetairoi]. Hervez Diodoros Sikilia, « Ar roue a roas d'e armeoù gwelloc'h aozadur, gwelloc'h armoù, hag a reas dezho embreger evit kustumiñ ouzh ar brezel. Empentiñ a eure fetisaat o regennadoù ma savas falanks Makedonia. » — Biblioteka historica, XVI, 3, 1-2\nGant e soudarded e veze pep a goaf hir (betek 7,6 m) anvet sarissa, gant begoù arem, a veze dalc'het gant an daou zorn, ken n'halled ket ober gant an aspis koilè, skoed an hoplited, en devoa lezet e lec'h d'ur skoed bihanoc'h, un 60 cm treuz.\nTostaat a reer a-wechoù doare ar falanks ha re an armeoù suis adal ar XVvet kantved.\n↑ E Geriadur Vallée, 1931 : falan(k)s... (gerioù deveret : falanksad, falanksti).\n↑ E Geriadur Hemon-Huon, 2005.\n↑ Geriadur galleg-brezhoneg Martial Ménard.\n↑ Pêr Drezen, Geriaouegi Ekonomiezh, Geografiezh, Istor, TES.\n↑ E Dictionnaire classique français-breton gant Reun ar Glev, 1992, pajenn 2693a.\n↑ ROPARZ HEMON, NOUVEAU DICTIONNAIRE BRETON FRANÇAIS 6e ÉDITION revue et augmentée, 1978, pajenn 290b.\nAdtapet diwar « https://br.wikipedia.org/w/index.php?title=Falanks&oldid=1961334 »\nDernière modification le 17 C'hwe 2022, à 07:25


Sturienn : Alcmaria victrix\nhep kontoù doubl 108 596\n(31 MAE 18)\nStankder 3 711 ann./km²\nKod post 1800-1831\nKod pellgomz 072\n52° 38' 04" N - 4° 44' 47" R\nAlkmaar (distagañ :) a zo ur gumun e rannvro West-Friesland e proviñs Noord-Holland en Izelvroioù. 31,22 km² eo gorread Alkmaar, hag d'an 31 a viz Mae 2009 e oa 93 681 annezad enni. Brudet eo Alkmaar peogwir e vez aozet enni ur marc'had fourmaj, ma teu stank an douristed. Ar c'hêriadennoù, kêrioù ha distrigoù da-heul a ya d'ober Alkmaar : Alkmaar, ul lodenn eus Koedijk, Overdie, Oudorp ha Omval. D'ar 1añ a viz Here 1972 eo e voe staget Oudorp ha tachadoù su Koedijk ha Sint Pancras ouzh Alkmaar. Liammet eo an holl lec'hioù-se an eil re ouzh ar re all abaoe ma'z eus bet savet tiez etre dibenn ar bloavezhioù 1970 ha penn-kentañ ar bloavezhioù 1990. D'ar mare-se e voe tost lieskementet dre zaou poblañs Alkmaar.\n6 Tud vrudet bet ganet en Alkmaar\nEmgann Alkmaar, 1573\nRoudoù eus anv Alkmaar a zo bet kavet abred hag en Xvet kantved. Kreskiñ a reas ar gêriadenn, anavezet e voe evel kêr e 1254. Lodenn goshañ Alkmaar a zo diazezet war ur reuzeulenn-draezh, hag a servije da wareziñ an dud diouzh ar mor da vare ar Grennamzer. E-kichen Alkmaar e kaver ivez unan eus ar polderioù kentañ bet savet en Izelvroioù.\nE 1573 e talc'has tud Alkmaar dirak tagadenn an arme spagnol kaset gant Fernando Álvarez de Toledo, 3e Dug Alba. Un darvoud a bouez eus Brezel ar Pevar-Ugent Vloaz e voe, ha diwarnañ e voe savet an dro-lavar Bij Alkmaar begint de victorie ("En Alkmaar e krog an trec'h"). Bep bloaz e vez lidet an darvoud-se d'an deiz ma c'hoarvezas, da lavaret eo d'an 8 a viz Here.\nE 1799, da vare brezelioù an Dispac'h gall, e voe kaset un arme enni Saozon ha Rusianed da dapout Alkmaar. Dont a rejont a-benn, met goude-se e voent trec'het e Emgann Castricum. Anvet eo trec'h "Alcmaer" gant ar C'hallaoued.\nNoordhollandsch Kanaal a voe digoret e 1824, ha treuziñ a ra Alkmaar. E 1865 e voe savet an hent-houarn etre Alkmaar ha Den Helder hag an hini etre Alkmaar ha Haarlem e 1867.\nUr ganol en Alkmaar\nE kuzul-kêr Alkmaar ez eus 37 dileuriad :\nOPA - 5 dileuriad\nLeefbaar Alkmaar - 2 zileuriad\nOMA - 1 dileuriad\nLiberale Kracht - 1 dileuriad\nAr gourhent A9 a ya eus Amsterdam da Alkmaar, ha goude-se betek Den Helder (N9). Trenioù a zo da vont da Den Helder, Hoorn, Zaandam, Amsterdam, Utrecht, Ede, Arnhem, Nijmegen, 's-Hertogenbosch, Eindhoven, Maastricht, Heerlen, Haarlem, Leiden ha Den Haag. Daou di-gar a zo en Alkmaar : ti-gar Alkmaar ha ti-gar norzh Alkmaar (Alkmaar Noord)\nMarc'had ar fourmaj\nMarc'had fourmaj Alkmaar a vez er Waagplein, hag unan eus an darvoudoù a zesach ar muiañ a douristed en Izelvroioù eo. Diazezet eo deiziadoù ar marc'had war an hengoun : kregiñ a ra da Wener kentañ miz Ebrel hag ec'h echu da Wener diwezhañ miz Gwengolo. Bep Gwener vintin (10e00-12e30) e vez aozet an traoù en un doare hengounel. Goude bezañ stlaket o daouarn e krog ar werzherien hag an dougerien da bouezañ ar fourmaj. Fourmajoù eus ar vro eo a vez kavet en Alkmaar, ha n'eo ket fourmajoù brudetañ an Izelvroioù evel Edam pe Gouda. Unan eus pevar marc'had fourmaj hengounel a vez aozet bepred en Izelvroioù eo. Ne c'hall ket an dud prenañ fourmaj er marc'had peogwir eo kentoc'h un seurt abadenn da ziskouez d'an dud penaos e veze graet gwechall. Tro-dro avat, ez eus stalioù ma c'hallont kavout fourmajoù liesseurt, ha traoù all ivez.\nEr Waag emañ ti-degemer an douristed ha Mirdi ar fourmaj. Ur c'harter ruz a zo en Achterdam, ha birvidik eo an traoù diouzh an noz en tavarnioù dirak marc'had ar fourmaj.\nMirdi ar Beatles (gitar kentañ John Lennon a voe savet en Alkmaar)\nMirdi Holland ar fourmaj\nMirdi broadel ar bier, "De Boom"\nMirdi izelvroat ar fornigelloù\nMirdi istor kêr Alkmaar\nAZ (Alkmaar Zaanstreek) eo anvet skipailh mell-droad Alkmaar. Abaoe 2006 e c'hoari ar skipailh war an dachenn anvet DSB Stadion, ma c'haller degemer 17 000 arvester. AZ a c'hounezas an Eredivisie e 2008-2009. Kampionad mell-droad an Izelvroioù eo. Kampion mell-droad an Izelvroioù e voe ivez e 2008-2009.\nTud vrudet bet ganet en Alkmaar[kemmañ | kemmañ ar vammenn]\nWillem Blaeu (1571), kartennour (marteze e vije bet ganet en Uitgeest)\nMetius (1571), muzulier / steredoniour\nCornelis Drebbel (1572), ijiner al lestr-spluj kentañ\nCaesar van Everdingen (e-tro1617), livour\nReinier Jansen (17vet kantved), a savas an embregerezh-moullañ Quaker kentañ er Stadoù-Unanet.\nWillem de Fesch (1687), sonaozer\nAlfred Peet (1920), krouer an embregerezh Peet's Coffee & Tea\nRudi Vis (1941), politikour breizhveuriat\nSybilla Dekker (1942), bet ministr\nHarm Ottenbros (1943), marc'hhouarner, kampion ar bed e 1969\nJos Punt (1946), eskop\nPatrick Cammaert (1950), jeneral\nGerard Joling (1960), kaner\nMarco Borsato (1966), kaner\nJakko Jan Leeuwangh (1972), skater\nEphraim Beks (1989), kaner ezel eus ar strollad Lexington Bridge\n↑ Who Was Who in America, Historical Volume, 1607-1896, Marquis Who's Who, Chicago, 1963}}\nAlkmaar's Lec'hienn ofisiel Alkmaar\nLec'hienn Mirdi izelvroat ar fourmaj\nMirdi broadel ar bier (Biermuseum "De Boom")\nMirdi Stedelijk Alkmaar\nMirdi ar Beatles\nVVV / Degemer an douristed en Alkmaar\nAdtapet diwar « https://br.wikipedia.org/w/index.php?title=Alkmaar&oldid=1965500 »\nKemmoù diwezhañ degaset d'ar bajenn-mañ d'an 18 C'hwe 2022, da 09:21.


Buhez ar Sent/1837/Barnabas - Wikimammenn\nBuhez ar Sent/1837/Barnabas\n◄ Mac’harit, guerc’hes ha merzeres Barnabas Yan Facond ►\nAn unnecvet devez a viz Even.\nSANT BARNABAS, ABOSTOL.\nSant Barnabas, eus a dribu Levi, o velet ar miracl a reas hor Salver e faver an den paralitiq, excitet dre ur c’hraç interior en em strincas d’e dreid, oc’h e bidi d’e receo etouez e zisquibien. Jesus-Christ en recevas ha dre ar choas eürus-se er c’hargas a c’hraçou bras. An disquibl fidel-mâ quer buan goudese a verzas e oll vadou hac a lacaas an arc’hant ehars treit an Ebestel, oc’h o fidi da zistribui d’ar beaurien, evit ma vize libr da heulia e Vestr divin, ha da vont pelec’h bennâc e vize ordrenet dezàn.\nGoude an disquen eus ar Speret-Glàn, e prezegas an aviel e Antioch, hac, ec’his ma oa leun eus ar Speret-Santel, e reas e nebeut amser Conversionou burzudus. Mont a eureu goudese gant an Abostol Sant Paul da brezeg ar Feiz e Licaonii, e Pafos hac e Pamfilii, hac e resont ur mad infinit er broïou-se. Pa ouent digouezet er Guær a Lystr, e resont eno quement a Vurzudou ma teuas ar Bayanet, soueset gant o miraclou, d’o c’hemeret evit Doueou ; mæs an daou Abostol, touichet o vellet dallentez an dud paour-ze a represantas dezo penaus e voant tud mortel eveldo, hac e quemerzont occasion ac’hano d’o exhorti da guittaat o superstitionou ha da aznaout ar guir Doue, an Doue unic Crouer an Eê hac an douar.\nO veza distro da Anrioch, en em separzonr an eil dious eguile. Sant Paul en em dennas var-zu an Asii, ha Sant Barnabas a yeas da Chypr, e pelec’h, dre e zouçder quer propr da chounit ar c’halonou, e convertissas souden d’ar Feiz an oll Enesen. Ar Guær a Vilan en em c’hlorifi ive da veza bet Sant Barnabas evit e c’henta Abostol.\nErfin ar Yusevien eus a Salamiin en em revoltas en e enep, e stleja a resont e mæz a Guær, hac e assuma a dauliou mein, e-tro dec vloaz ha tri-uguent goude Donediguez hor Salver.\nEn amser an ampalaer Zenon, var-dro ar bloaz 488, e oue cavet en ur c’havarn Corf ar sant-mâ, pehini en devoa var e beultrin levr an Aviel.\nNe deus nemet Doue a ell ober-mad meuleudi ar sænt, abalamour ne deus nemet-àn a guement en deus un aznaoudeguez parfet eus o vertuziou hac eus o milit. Cetu amâ ar meuleudi en deus græt Doue a sant Barnabas dre c’homsou sant Lucas Avieler : Beza ez oa un den leun eus ar Speret-Santel. Ne veuler quet sant Barnabas evit e squiant hac e speret bras, nac evit e galiteou caër hac excellant, mæs evit e vertuz, abalamour ne deus nemet ar vertuz heb quen a rent an den din da veza meulet.\nSant Barnabas a oa leun eus ar Speret-Santel, leun eus a speret Doue, pehini a so ur speret a garantez, ur speret a beoc’h, ur speret a gonsolation, ur speret a burete, pehini hor purifi ; ur speret a humilite, pehini a ro deomp santimanchou isel ac’hanomp hon-unan ; ur speret a oboissanç, pehini a ra deomp sugea hac en em soumeti.\nBeza ez eus tri seurt speret control da hini Doue : speret ar bed, speret satan, hac hini ar c’hiq ; speret ar bed a inspir vaniteou hac an orgouil ; Speret satan a so colerus ha venjus ; speret ar c’hiq a inspir pligeadurezou direglet. Guelit pehini eus ar sperejou-ze a heuliet, guelit pehini anezo eo ho couarn ; hac hini Doue eo, peautramant hini satan ; pe hini ar bed hac ar c’hiq.\nO sperejou milliguet eus a satan, eus ar bed hac eus ar c’hiq ! Ho zelesti a ràn, hac e renonçàn deoc’h evit heulia hivisiquen inspiration ar speret-santel.\nAdtapet diwar « https://br.wikisource.org/w/index.php?title=Buhez_ar_Sent/1837/Barnabas&oldid=63016 »\nKemmoù diwezhañ degaset d'ar bajenn-mañ d'an 1 Mae 2014, da 14:47.


Michel Audiard - Wikiarroud\n1 Mission à Tanger (1949)\n2 Une histoire d'amour (1951)\n3 Garou-Garou, le passe-muraille (1951)\n4 Massacre en dentelles (1951)\n5 Elle et Moi (1952)\n6 Les Dents longues (1953)\n7 Les Trois Mousquetaires (1953)\n8 L'Ennemi public numéro un (1953)\n9 Série noire (1955)\n10 Gas-oil (1955)\n11 Jusqu'au dernier (1956)\n12 Trois jours à vivre (1957)\n13 Retour de manivelle (1957)\n14 Maigret tend un piège (1957)\n15 Le Désordre et la Nuit (1958)\n16 Les Grandes Familles (1958)\n17 Archimède le clochard (1959)\n18 Pourquoi viens-tu si tard ? (1959)\n19 Maigret et l'Affaire Saint-Fiacre (1959)\n20 Rue des prairies (1959)\n21 Babette s'en va-t-en guerre (1959)\n22 Le Baron de l'écluse (1960)\n23 Les Vieux de la vieille (1960)\n24 Un taxi pour Tobrouk (1960)\n25 Le Bateau d'Émile (1961)\n26 Les lions sont lâchés (1961)\n27 Le Président (1961)\n28 Le cave se rebiffe (1961)\n29 Le Gentleman d'Epsom (1962)\n30 Un singe en hiver (1962)\n31 Les Tontons flingueurs (1963)\n32 Carambolages (1963)\n33 Mélodie en sous-sol (1963)\n34 Des pissenlits par la racine (1963)\n35 Cent mille dollars au soleil (1963)\n36 Les Barbouzes (1964)\n37 La Chasse à l'homme (1964)\n38 Par un beau matin d'été (1964)\n39 La Métamorphose des cloportes (1965)\n40 Quand passent les faisans (1965)\n41 Les Bons Vivants (1965)\n42 Ne nous fâchons pas (1966)\n43 La Grande Sauterelle (1967)\n44 Un idiot à Paris (1967)\n45 Le Pacha (1968)\n46 Faut pas prendre les enfants du bon Dieu pour des canards sauvages (1968)\n47 Sous le signe du taureau (1969)\n48 Une veuve en or (1969)\n49 Elle boit pas, elle fume pas, elle drague pas, mais... elle cause ! (1969)\n50 Le Cri du cormoran le soir au-dessus des jonques (1970)\n51 Le drapeau noir flotte sur la marmite (1971)\n52 Elle cause plus... elle flingue (1971)\n53 Comment réussir quand on est con et pleurnichard (1974)\n54 Bons baisers... à lundi (1974)\n55 Le Grand Escogriffe (1976)\n56 Le Corps de mon ennemi (1976)\n57 Mort d'un pourri (1977)\n58 Tendre Poulet (1978)\n59 Le Guignolo (1979)\n60 Pile ou Face (1980)\n61 Garde à vue (1981)\n62 Le Professionnel (1981)\n63 Est-ce bien raisonnable ? (1981)\n64 Les Morfalous (1984)\n65 On ne meurt que deux fois (1985)\n67 Pennad kar\n68 Liammoù diavaez\nMichel Audiard (Paris, 15 a viz Mae 1920 - Dourdan, 28 a viz Gouere 1985) a oa un emzivizour gall evit ar sinema.\nDre e anaoudegezh eus meteier Paris : an dud, ar boliserien hag ar forbanned, dre e selloù lemm didruez war ar bed ha dre ar goge parizian e ouezas lakaat buhez wirion en tudennoù.\nMission à Tanger (1949)Aozañ\n— Ne c'hounezer ket ur brezel en ur zastum ar re varv.\nUne histoire d'amour (1951)Aozañ\n— Da ugent vloaz, pa c'hoarier an dro-gaer veur, e vezer fromet un tammig dre ret, naturel eo. C'hoariellat a raent vel m'en em garent, hep sellet ouzh o eurier. Ar beurbadelezh a oa dirazo. D'an oad-se, ar beurbadelezh a bad un nebeud munutennoù.\n— Ho pried n'eo ket ur muntrer. Ne vo ket enkabled, bezit dinec'h. Nag eñ, na den all ebet, a-hend-all. N'eus ket meneg eus an amoedigezh er C'hod kastizel. N'eus lezenn ebet a gement a verz ouzh an dioded a gaout bugale. Didrabas oc'h neuze.\n— Atav e vez heol, oabl glas hag aodoù en istorioù-se. Sellout a reer an eil ouzh egile, laouen-bras e vezer. Ken diot hag ur gartenn-bost eo, ha ken jentil hag ur ganaouenn a garantez.\n— Mar ne vije ket o zud o serriñ an holl zorioù, marteze ne fellje ket d'ar voused mont da aveliñ o fenn.\nGarou-Garou, le passe-muraille (1951)Aozañ\n— Ne vez anavet pennoù ar vuntrerien nemet pa vezont er baner. Ha c'hoazh, ket atav.\nMassacre en dentelles (1951)Aozañ\n— Mar klaskje ar merc'hed gouzout a be lec'h e teu an arc'hant a zispignont e serrje ar vravigourien o stalioù.\n— Trafikañ gant lealded a ran-me. Faos eo ma fezhioù aour, o c'has a ran dre girri o marilhoù faos, bleinet gant paotred o faperioù faos. Labour a-zoare eo ! Perzhded eus ar rakvrezel !\n— Dudius-kenañ eo ho prozh...\n— O, e Paris e prenan ma dilhad.\n— A, sur e oan ! Ne gaver ar seurt-se nemet er Folies Bergères.\n— C'hwek eo ho kwreg, Aotrou.\n— Boutin-tre eo an ali-se. Marteze ez asantin gantañ en diwezh.\nElle et Moi (1952)Aozañ\n— Gwechall n'ez pije merzhet den ebet. Ma c'harout a raes.\n— Ya, met dimezet on ganit abaoe !\nLes Dents longues (1953)Aozañ\n— Evel e frankiz eo e chomlec'h : da c'hortoz, ha da c'hortoz pell !\n— Terzhienn ar vugale n'eo ket gwall dra, war am bez klevet atav.\n— N'eo ket e bugale ar re all, gwir eo. En ho re ez eo un afer all.\n— Hag a nevez a-zivout ar varonez ?\n— Marv bepred !\nLes Trois Mousquetaires (1953)Aozañ\n— Evit bout temzet mat e rank ar mignonaj bout soubet e gwad ar re all.\n— Oc'h embann bout un den a gleze, met o lakaat berz war an duvelloù... Oc'h embann bout mignon d'al lennegezh, met o tiazezañ an Académie Française... Armand Jean du Plessis, kardinal Richelieu, a oa un dudenn leun a zislavaroù.\n— Anat e oa e soñje d'an itron a Sannois, evel d'an darn vuiañ eus ar maouezed, e oa mirout ur sekred e lavarout d'un den hepken bewech.\n— Aramis : Kemerit kentoc'h ur serc'h dereat.\n— d'Artagnan : Opala, Aotrou 'n abad... Evel boued spered... Ur serc'h !\n— Aramis : Ha ne 'm eus ket lavaret « dereat » ? Netra ne vir ouzhoc'h, ouzhpenn, ag he dibab speredek.\nL'Ennemi public numéro un (1953)Aozañ\n— Ar pezh a ra diouer d'an dud onest eo ar revolverioù.\n— Gouzout a ran da belec'h e kas ar pistolennoù. Pa ne reer ket ganto, dreist-holl !\n— Perak e tougit lunedoù ?\n— Evel ma vez douget arouezennoù enor : evit diskouez bout lennekoc'h.\nSérie noire (1955)Aozañ\n— Ha deoc'h-c'hwi eo kement-se holl ? C'hwi 'raio sinema un deiz bennak, ma bihanig !\n— Souezhus 'vije, me n'on ket ur gomedianez.\n— Un digarez ouzhpenn !\n— Brav on, zoken en deñvalijenn.\n— Na zisoñj ket e talc'hez-te ar rod-stur, zoken pa vlenian-me.\n— Gwechall e veze dalc'het an ti gant ar merc'hed, stegnañ a raent an dilhad hag e lufrent ar c'houevrennoù. Hiziv e votont ha zoken e lennont ar Série noire. Ha da zisoc'h...\n— Ha da zisoc'h ?\n— Da zisoc'h, er marc'had e vez bountet avaloù pezhell dezho !\nJusqu'au dernier (1956)Aozañ\n— Gwelloc'h eget ur mignon eo : arc'hant a zle din.\n— Setu-te er gêr ! Furch ma chakodoù, dalc'h tost d'al lizheroù ; gallout a rafes gortoz ma kemerfen ur c'houmanant a-raok sevel ar c'honter !\n— Kleñved an archer eo ar foaraour.\n— Evel ar vignoned eo ar mennozhioù : arabat eo kaout re anezho.\n— Te eo an hini nemeti a garan ha te 'fellfe dit bout an hini nemeti n'em befe ket c'hoant da gousket ganti ? N'eo ket reizhpoell.\n— Mont kuit... Atav e c'heller mont kuit ! Diouzh an divizoù eo ! Eus an eil devezh d'egile e welimp ar gagnaouered, ar guped o tec'haloupat...\n— Ar guped ?\n— An urcherien !\n— Te 'gred dit e kemerint ma marc'h diganin ?\n— Ar re-se a gemer pep tra : ar blouzenn hag an treust, ar chadenn hag an eurier, ar marc'h hag ar c'harr. Attilaed an amzerioù nevez zo anezho.\n— Gwisket kran eo hardizh !\n— Re ! Ur flik pe un truant eo...\n— Komz a ra flour a-walc'h.\n— Un truant eo, neuze !\nTrois jours à vivre (1957)Aozañ\n— Dede, gwiriekaat a ri ar gwiskamantoù. Berra ar milginoù ha ledana ar brikioù : Alexandre a c'hoario Lorenzo warc'hoazh e Rouen.\n— Ar paourkaezh tru...\n— Laouen eo !\n— N'eo ket se !... Eus Lorenzo e oan o komz. \nRetour de manivelle (1957)Aozañ\n— Pa lârez "kreisteiz" e teu naon dezhi. Pa lârez "sec'hed 'm eus" e teu sec'h he c'horzhailhenn. Trawalc'h e vo dit lâret "tomm eo din" evit ma tennfe he hiviz.\n— 'Mañ ar gwir gantañ pa ra an heg ouzhimp. Ar fliked, ar gureed, ar soudarded zo graet evit se. Met gaou zo gantañ pa c'hoarzh. Arabat e vez bout an hini kentañ o c'hoarzhin, morse.\n— Ne soñj nemet en dra-se !\n— Den ebet n'en deus soñjet en un dra all en ur sellout ouzhit. Ur garantez vrav-tre a zegasez, a rez mat-tre, met na rannez gwech ebet !\n— Louskenn !\n— Ur gunujenn eo ?\n— Na foranit ket ar ger-se, gallout a rafe servijout deoc'h. Din-me ez eo bet lavaret evel ur ger a garantez, atav.\n— Ganet eo bet karourez...\n— Perak ne lavarez ket fraezh : "sodez" ?\n— Petra 'rit v ur vuhez ?\n— Dibrez on.\nMaigret tend un piège (1957)Aozañ\n— Tremenet eo-hi dirak an aotrou maer, posubl eo ervat. Evit a sell ouzh ar peurrest avat ez eo tremenet e-biou.\n— Penn koant zo ganit, ma faotrig. Taol evezh avat.\n— Perak e lârit se din ?\n— Abalamour ma c'helljed e droc'hañ dit ! Hini un denjentil eo da emzalc'husted, brav ! Un enkabladur a genwallerezh e c'hellfe koustañ dit kement-se avat... Anv zo eus un torfed.. Neuze, gant da loreadeg, mard a an traoù war an tu mat ez out darev evit ar galeoù dija . Met mar ned a ket ken mat... Darev out evit c'hoari ar segalenn... Evel ma c'hoariez e c'hoarian... Ar re wenn pe ar re zu a gemerez ? \n— N'eus urzh ebet ganimp, c'hwi 'anavez al lezenn...\n— Me, ya... Met n'eo ket betek du-mañ emaomp o pignat. \nLe Désordre et la Nuit (1958)Aozañ\n— Diwar ar vourc'hizezed e reer ar gwellañ marc'hkened. An holl lorberien a oar kement-se. \n— 23 bloaz on, du eo ma daoulagad, vigelc'hiek eo ma dremm. N'on ket gwerc'hez ken, met gwenn c'hoazh eo ma roll el lez-varn. An deroù a ouezi dre sellout ouzh ma faseporzh, hag ar peurrest dre ma c'hemer ez tivrec'h. Eeunoc'h n'eus ket, nekwir ?\n— Mar komzfes din eus Adam hag Eva e welfen un mestaol ouzh an elevez en istor-se.\n— Biskoazh ne'm eus meizet hoal trivliel ar c'houblad flac'hadoù.\nLes Grandes Familles (1958)Aozañ\n— Evel levr an diegez eo an aferioù : ned eer ket d'ar marc'had hep gouzout pelec'h kemer arc'hant.\n— Bez fiziañs ennon, lezel a rin dit peadra d'en em vagañ... A-boan...\n— N'on ket enep digarezioù. Prest on da zegemer anezho, zoken.\n— Sturiadiennoù am boa lezet deoc'h a-raok mont kuit !\n— Ar sturiañ n'o ho poa ket lezet din !\n— Ma c'hazout a rit abalamour ma kemeran ma ebat. Ma c'hazout a rit, ha me hoc'h amerd.\n— Sed a zo gwir 'vat !\nArchimède le clochard (1959)Aozañ\n— Ne c'hopran nemet mevelien diot, laeret e vezan gant ar re all. Pe vorianed... Me ne gaver mui morianed ken. An holl zo oc'h ober an dispac'h pe un aotreegezh war al lizhiri.\n— Gwell eo d'an den mont kuit gant e benn izel eget gant e dreid a-raok.\n— Eizhtez ! Hag un devarn a rit-c'hwi eus se ? Un aluzen a ran-me.\n— Ober pezh a fell d'an den eo ar frankiz. Mont d'ar c'harc'har pa fell dezhañ hag all.\n— An eil boutailhad-se, he zennet 'peus eus ar skorn ? N'eo ket an Nautilus !\n— Kinnig labour, pech galeour !\n— Evit hoalañ ar melestradur e ranker lazhañ. Piv lazhañ avat ? Rak aes eo, d'ar c'hentañ gwel... Met pa vezer dizimez...\n— Da gentañ : morse ne gouskan dindan ar pontoù, Aotrou, hañv-goañv. Da eil : adalek miz Du ne anavan nemet daou ziskoulm dereat : ar prizon pe an Aod Pers. Se eo ma flijadur !\n— Ha bet out bet ?\n— Ya, Aotrou, met ne oan ket evit gouzañv ar boued.\n— Ne gomzan ket eus ar prizon, eus an Aod Pers ne lavaran ket.\n— Me ivez, eus an Aod Pers. N'on ket evit gouzañv an eoul olivez.\n— Aotrou Félix, emaoc'h o vont da skarzhañ kuit ! N'on ket evit gouzañv ho kokenn !\n— Arabat eo fiziout e neuz an dud !\n— Eo, ganeoc'h ! A-dreuz eo ho fas ha kornek eo ho tro-spered, kempred oc'h...\n— Klouar eo !\n— Ha skorn ho po ?\n— Kement korf soubet en un dourenn a c'houzañv ur bount a strad da c'horre kevatal da bouez an tolzad dourenn dilec'hiet. Skorn ebet !\nPourquoi viens-tu si tard ? (1959)Aozañ\n— Evet 'm eus abalamour ma ne'm boa ket kalon da zistreiñ d'ar gêr nozvezhiennoù 'oa. Ur c'hleñved eo evañ, ur c'hleñved spontus ! Truezus eo an dorzhelleien, treboulus eo an nammidi, farsus eo an alkooleien... Truez a c'houlennont, disprizet e vezont... Ar garantez a gestont, er bidouf e vezont bac'het... Hebleustr eo... Disked eo... Aesoc'h eo dreist-holl eget plegañ da welout o estrenvan ha klask kompren... Kompren e c'houzañvont, ya, e c'houzañvont, ha ne reont ket a-ratozh. O anavout a ran, me zo unan anezho... Alies e vez komzet eus mezventi ar broleterien pe eus alkoolegezh ar vourc'hizien... Petra eo ar gerioù-se, "proleter", "bourc'hiz" ?... Pe ster o deus c'hoazh ar gerioù, forzh pe c'herioù, er bazenn-se eus an ifern ?... Ha siet eo an alkooleien ?... N'in ket 'vat ! Gopret fall a-wechoù... Lojet fall alies... Kret fall atav !\nMaigret et l'Affaire Saint-Fiacre (1959)Aozañ\n— Gouzout a ran e laka ar bier da devaat hag e vefe ret din e zilezel. Met gwell eo bet din dilezel ar ficherezh.\n— N'out ket cheñchet kement-se. Mirout an den a ra an daoulagad glas.\n— Me n'on ket ur c'hefier, marteze, met gouest on evelato d'ober ho stal deoc'h !\n— Kablusted un den hepken ne zispella ket atebegezh an holl dud.\nRue des prairies (1959)Aozañ\n— Mar bez atav ar memes re o c'hounez ne vez morse tro-digoll ebet.\nBabette s'en va-t-en guerre (1959)Aozañ\n— Leun eo ar bed gant enebourien ar Reich, touellivet, kuzh, pennek... Klaskit 'ta lakat ur Japanad da anzav ez eo yuzev. C'hwi 'welo hag aes eo !\nLe Baron de l'écluse (1960)Aozañ\n— Diguzh ar champagn ! Ar bed-se ne ya ket en-dro gant beaujolais.\n— Ker mat eo bourc'hizelezh douar ha noblañs kleze. Bout feuriet en eskemmdi ne vir ket ouzh Suez a vout ur ganol. Hiziv an deiz, an tiegezhioù gwellañ a zoug anvioù kirri, gwiadoù gwarantet pe vandennoù-rod, ha kement ha reoù all e talvont.\n— Naet eo Montbernont, prop eo ! Mont a ra da vout lazhet pa vez brezel ha fardañ a ra bugale evit an hini da zont.\n— Ker mat on bet desavet ma'z on boas da gemer an tammoù bihan padal e kavan gwell ar re vras.\n— Ha n'eo ket bet re hir ?\n— Eo. Met sellout a reomp ouzhit ha pardoniñ a reomp dit.\n— Koant eo ho taouarn, Itron.\n— Ne vezont ket dreset gant al labourioù.\n— Noplaet e vezont ganto.\nLes Vieux de la vieille (1960)Aozañ\n— N'eus ket da dortal, ret e vez bepred fiziout en neuz er vuhez : pa vez un den gant pigos un houad, divaskell un houad ha pavioù un houad, un houad eo. Ha pezh a dalv evit an houidi a dalv ivez evit ar vontiged kaoc'h. \n— Ac'hanta, me 'lâr deoc'h pa vezer kozh e ouzer pegoulz e stouer met ne ouzer ket pegoulz e saver a-nevez.\n(O klask leuniañ un teul, gant poan) — N'eo ket an daoulagad hag a zo fall. An divrec'h re verr eo.\n(Dirak bez e wreg) — Neuze, te 'wel, Marie, graet eo, me 'zo 'vont da Ouyette. Ma vefes ket aet kuit, n'afen ket kuit di. Met, pa'z out aet kuit, me ya kuit di. Mimoza 'm eus degaset dit. Goût 'ran ne blije ket kalz dit met ne'm eus kavet netra all. 'Oan ket gouest da zegas ur gaolenn-fleur dit memestra.\nBleiner ar c'harr-boutin : — Ma, diwallit neuze. Rak mar gwelan ac'hanoc'h adarre, me ho flastro ! Ha ne'm eus ket amzer da goll : ret eo din mont betek Aizenay.\nBaptiste : — Mard it ker buan ha m'ho amerdan ho po lañs war ho euriadur evit ur wech !\nUn taxi pour Tobrouk (1960)Aozañ\nLe Bateau d'Émile (1961)Aozañ\n— O met, emeñ da benn o koeñviñ, boulomig ! Hag ouzhpenn e komzez etre daouaskoù !\n— Estreget ar flitouer zo er vuhez... Pe neuze e rez gaou ouzhit da-unan. An trubuilh gant ar merc'hed eo n'int mat nemet da se, pe da geginañ. Tramway Shangai pe an dobez bevin. Ha c'hoazh, ret eo dibab... Rak dibaot a wech ez pez an daou.\n— Ac'hanta, a-benn ar fin, er familh o devo bepred ar merc'hed ar melender mousc'hoarzhus-se, an amoedigezh voull-se na adkaver nemet e Botticelli...\n— Er familh emañ hengoun ar gwaskad kalon dirak an amerdamantoù, an diñs falset eo, ar gartenn veskellet denner diouzh e vañch evit talañ ouzh arskodennoù bras.\n— Minet splann eo ar familh. Bepredker bajanek an neuz, met fresk an nead ! Miret e vezer gant ar vertuz.\n— Atav ez eus bet un oristal eus hoc'h eontr.\n— Ma aotreit da zegas d'ho soñj ez eo ma eontr ho preur, dreist pep tra.\n— Setu perak e lavaran ez eus un oristal anezhañ... Anez e lavarfen ez eus ul loustoñ anezhañ.\nLes lions sont lâchés (1961)Aozañ\n— Pardonet e vez d'ar merc'hed koant pa sellont outo er melezourioù, ha karezet e vez ar baotred speredek p'en em selaouont o komz... Perak ?\n— Unan eus diazezoù ar gorollouriezh eo ar galaoù a vadelezh. Aozet e vez abadennoù na vint biken c'hoariet a-nevez, en eskemm ouzh enkefiadoù na vint biken gwelet gant den. Anez, abaoe ar geit ma vez dañset evito, e vije pinvidik ar beorien. Kemmet kamp gant an arc'hant, ar pezh a zo dreist meiz.\n— Dreistezhomm eo anaout an traoù a gomzer diwar o fenn. Me 'lavarfe zoken e tiskouez ar wirionded dre vras un doare diouer a ijin.\nLe Président (1961)Aozañ\n— Atav ar memes re a veneger, n'eo ket souezh e vefent anavet.\n— Ur meskaj anarkour ha mirour zo ennon, en ur c'heñver a chom da dermeniñ.\n— Evit ar re yaouank eo an diskuizh, ar vuhez o deus dirazo. Me n'em eus ket.\n— Perak ne vutunit ket, Millerand ? Hegarataat a ra.\n— An urzh n'eo ket ur mad drezañ e-unan, nemet evit an diktatourien hag ar vajaneien e vefe.\n— Gall-kenañ eo ar boaz da fiziout ul leuriadur en dud ha sevel a-enep ar gwir da ober gantañ.\n— Evel ma gwreg out, atav e vezez a-du pa reer ar pezh a vennez.\n— Gouarnet omp gant ebestel hag a verk priz ar beterabez hag a vefe divarrek da lakaat irvin-ruz da greskiñ.\n— Dek vloaz e oa an ao. Chalamont da vare Verdun, ar pezh a ro gwir dezhañ da gomz neuze. Peogwir e oan-me war an dachenn ne oufen ket lavarout bout ken neptuek. Fall e vez ar gwel a-vras pa vezer re dost.\n— Met en ur selaou an ao. Chalamont emaon o paouez merzout ur perzh boutin da yezh ar sifroù ha hini ar bleunioù : tu zo d'o lakaat da lavarout ar pezh a venner. Komz a ra ar sifroù, hogen morse ne huchont. Setu perak ne viront ket ouzh mignoned an ao. Chalamont a gousket. Roit aotre din, aotrounez, da gavout gwell yezh an dud : gwelloc'h e komprenan.\n— Ho tisterder a dalveze da andorenn deoc'h hag ur goulenn am boa da sevel ouzhoc'h dres a-walc'h.\n— Pa soñjer ez eo bet kinniget evit bodad ar c'hontrollerezh... Dre chañs ez eo bet korbellet.\n— Gant piv ?\n— Gant an holl re hag a oar lenn ha skrivañ.\n— Forzh petra a lavar hennezh !\n— Tra an tu-enep eo.\n— Pa ne venner ket kaout ar galloud en e nac'her, Aotrou Beaufort. Tu zo da vevañ mat-tre en disheol.\n— Ha chom ennañ da viken, kement-se a ouzit ervat.\nLe cave se rebiffe (1961)Aozañ\n— Gant ma fried n'eo ket aes gouzout. Tavedek e oa a-raok dija. Bremañ ne zigor e veg nemet evit debriñ.\n— Ret eo paeañ evit an onestiz !\n— Paourkaezh genaoueg! Ar gwir ! Met kompren mat, pa vez anv eus moneiz emañ an holl wirioù gant ar Stad ha hini ebet gant an dud !\n— Pa soñjer ez eo trawalc'h lakaat ar vorzhed en tan evit gwelout an amerdourien o teredek !\n— Ha komprenit mat, er vuhez, nac'h bout donezonet zo dougen dorn d'ar re zister.\n— Anaout a ran da onestiz, met ma c'hlaselourien a anavan ivez. Adalek Adam oc'h asantiñ ma vije tennet ur gostezenn dioutañ betek Napoleon o c'hortoz Grouchy, an holl aferioù hag a zo aet a-dreuz a oa diazezet war ar fiziañs.\n— Fiziout en dud onest eo ar riskl gwirion nemetañ er micherioù arvarus.\n— Ne vez ket desket an desavadurezh.\n— An Aotrou Doue en dije gellet da ober onest. Chañs 'peus, espernet out bet gantañ.\n— Evit ur wech ma tapan krog en un arzour eus an Azginivelezh, ne fell ket din e zifoariñ 'blam' d'ur beiadur-mitizhien.\n— Ur petra ?\n— Ur goniri gant da vastrouilh !\nLe Gentleman d'Epsom (1962)Aozañ\n— Pell a-walc'h on bet en arme evit bout tapet skiant-prenet a-fed trubarderezh.\nUn singe en hiver (1962)Aozañ\n— Mard evfen nebeutoc'h e vefen un den all, ha ne'm eus ket c'hoant !\n— Ur fouzhti eo hervez ar vouedoniourien, ur preti sinat hervez an toulloù visoù.\n— Mar bije un dra oc'h ober diouer din, ne vije mui ar gwin, ar vezventi ne lavaran ket !\n— An dic'hortoz? Petra eo ?\nLes Tontons flingueurs (1963)Aozañ\n— velato, n'hoc'h eus ket ezhomm ac'hanon evit steudañ dek traktor e-barzh ur stand, hañ ?... Klaskit kentoc'h ober ma ne vo ket sac'het evel ar wezh diwezhañ.\n— Petra zo bet sac'het ?\n— An disac'herez.\n— Ne vez morse mat lezel an dleoù da gousket, ha dreist-holl lezel ar c'hoskorig da hunvreal.\n— Arabat e vije kuitaat Montauban gwech ebet.\n(An tankoù Patton) — N'eo ket ma merk muiañ-karet.\n— Lod tud darluskidik a bellgomz, lod all a zilec'h.\n— ...Pezh a anver un den onest meur. Douget d'an divezouriezh hag ar mateziged, ar relijion hag ar jedoueroù bezañs.\n— Du-mañ, pa gomz ar wazed, ar bilhezed en em sach !\n— Tregont bloavezh galeoù... Ha daou-ugent marteze zoken, mar dalc'hit an taol ! An dimeziñ, ma faotr, eo Biribi ar garantez. Me a bak abaoe ugent vloaz... Dimezet on bet e '42 rak gwir— aroe da gaout ur gwiskamant gloan glan hag ur re votoù lêr. Setu da belec'h e kas ar granded. \n— Eiler Levey, revalc'h n'oc'h ket, ker bajanek hag un eiler ne lavaran ket. Reizh eo, merkit mat. Mar bijec'h ur sklêrijenn e vijec'h enseller.\n— Mar n'o devez an dud onest hogosik morse an dere a zellezont ez eo abalamour ma lazhont nebeutoc'h eget ar re all.\n— Disoc'h poellel an dizimez eo an dimeziñ.\nMélodie en sous-sol (1963)Aozañ\n— Al labour zo un dra hag a zo gwelloc'h kregiñ ganti pa vezer yaouank. Pa grogez mousig ez eo evel pa vijes bet ganet nammet : kemer a rez ar pleg, ne soñjez ket ennañ ken...\n— Ar frankiz a sav da seizh eur en holl brizonioù Bro-C'hall.\n— Pezh zo pouezus eo ronkal. Degas a ra neuz vat.\n— Na vam ket dirak ar mor, a-viskoazh eo bet amañ.\n— Adal bremañ e labourimp diouzh ar padventer. Rak ur vunutenn diforc'h n'eo ket tri-ugent eilenn dre ret. Gouest eo da dreiñ e bloavezhiadoù bidouf. Kred ac'hanon, me 'oar diouzh an dra.\n— Ho segal, gwell eo din nompas stekiñ outo. Ar botoù a gaver koaret dirak an nor, ar flitoueroù hag en em fich o-unan, ne anaven ket an holl draoù-se hag e tremenen hepto ken aes ha tra. Neuze, bremañ, ne gomprenin mui em lakafe va gwreg da vrifañ ar c'hig hag ar c'heuz er memes plad, ne gomprenin ket ne vije ket ma moused oc'h ober Lieskteknikel. \n— Spontus eo pegen onest eo... Gwall-siek da vat... Ma, pa lavarin, biskoazh n'en deus tapet tell-gastiz ebet, na petra 'ta !\n— N'eus ket a wallzarvoudoù er vuhez, gwalldonkadurioù hepken zo.\n— Pezh a brou e c'heller bout gwerc'hez war pep tachenn ! O klask gouzout e oan petra ennout n'en doa biskoazh servijet c'hoazh. Mat, 'maon o paouez merzout ez eo an eñvor !\n— Keloù vizon zo ! Hag a-viskoazh eo bet karet al loened gant ar bilhezed viñson ! \nDes pissenlits par la racine (1963)Aozañ\n— Seul vuioc'h a gregin 'peus, seul nebeutoc'h a benaennoù 'peus. Marvenn-gig an ene eo ar segal.\n— Me n'on ket Laorañs Arabia, ne dreuzan ket an dezerzh divanne !\nCent mille dollars au soleil (1963)Aozañ\n— A-benn pemp pe c'hwec'h kilometr e stagimp gant Djebel Amrin. Ugent kilometrad krapenn, tri-ugent kammdro, islonkoù pevar-ugent metr. Warlene hon eus bet tri bleiner oc'h ober ar splujadenn, me ne'm eus ket c'hoant d'ober 'velto. Gant tout ar segal 'zo ouzh hor gortoz, ne youlan ket bout beziet gant ar re baour.\n— El lec'hioù digenvez e vez gwell bout hegarat bepred. Digoust eo hag espern ar c'hartouchennoù a ra. Setu perak 'maout o vont da serriñ da veg bras.\nLes Barbouzes (1964)Aozañ\n— Goût a rit, pa zeu un aotrou dianav d'o ti da zegas ho pried marv, pa zinamit ar sal-dour ha pa vann ar viziterien dre ar prenestr, ne vezer mui souezhet gant kalz a dra.\n— Setu an urzhioù : lesaat, lorbiñ, skrapañ ha pa vez difrae : dimeziñ !\nLa Chasse à l'homme (1964)Aozañ\n— Un oriad espar ne c'hall nemet treiñ da bried fall.\n— An dimeziñ eo ar pezh a ziforc'h an dud diouzh al loened.\n— Droukveskañ a rit gant ar c'horzhin, moarvat... N'eo ket ar memes tra evelato !\n— An dibab a lezan ganeoc'h c'hoazh : an dimeziñ pe ar grizilhonoù.\n— Ret eo din anzav ne zeu ket an diforc'h war va spered.\n— Na fiñvit let ! Chomit evel-se !... Ur Matisse ! Mar bijec'h en noazh e vijec'h ur Renoir ! Met m'ho pije paket ul lamm hor bije ur Picasso !\nPar un beau matin d'été (1964)Aozañ\n— Bez' ez eus tud hag a zo bidoufidi a dad da vab, evel ma'z eus lod hag a zo apotikerien.\n— Ar gribenn o teal, m'en argas. \nLa Métamorphose des cloportes (1965)Aozañ\n— Startoc'h a-galz eo kavout sav da varc'hadourezh eget e falzigañ... Dav eo gouzout, daremprediñ... Un damoug eo laerezh, tra ken.\n— Ur stumm mat eo ar pevarad evit ul laz-seniñ, met un tammig re eo evit tagañ ur bank.\nQuand passent les faisans (1965)Aozañ\n— Bez' emañ an dud a hag a gont e milionoù, ar re hag a gont e milmilionoù, ha neuze ar re ha na gontont ket.\nLes Bons Vivants (1965)Aozañ\n— Alies e kas an aotrouniezh d'an digenvez, hag a gas an impalaerien war ar roc'helloù hag an dud dizimez er c'heginoù.\nNe nous fâchons pas (1966)Aozañ\nLa Grande Sauterelle (1967)Aozañ\n— Na pegen bajanek e c'hellez bout ! Bajanek n'out ket, zoken, gars out. Morse ne'z ez d'ar sine, ne lennez ket, n'ouzez mann ebet. Marteze n'eus empenn ebet ganit zoken. Pa seller ouzit diwar-c'horre e tleer gwelout da zent.\n— Ne c'hellerket digevrediñ ar gisti diouzh traù ar mor. Ne nac'han ket e naplesont ar vartoloded un tammig, met koantaat a reont ar gaoz !\nUn idiot à Paris (1967)Aozañ\n— Ne c'houlennan ket an aluzen. Biskoazh ne'm eus bet gwenneien digant den pe zen... Zoken pa vezen o labourat.\n— Den ebet ne viro ouzh an dud a gomz a-drek da gein. Ar pep pouezusañ e tavfent pa zistroes.\nLe Pacha (1968)Aozañ\nFaut pas prendre les enfants du bon Dieu pour des canards sauvages (1968)Aozañ\n— Rita eo ma anv. Me zo strujet bav-tre ha speredek-kenañ. C'hwi aze, n'ouzon ket petra 'blij deoc'h – ar vioù fritet, Teilhard de Chardin pe ar rhythm 'n blues – ar gwenneien a blij din-me. Ne soñjan nemet enno. Enno hag er wazed. Er wazed hag o deus gwenneien.\n— Evidon-me, ar Rosemonde hag he bagad c'hoarezed ar peder feskenn n'int nemet melloù fougaserezed, pezhioù divergont. Tud diyac'h, a lârfen zoken.\n— Pa oan o lavarout, neuze, an nozvezh kentañ dindan doenn ur plac'h yaouank a laka da zougen bri. Hag an eil avat ?\n— Ar goniri betek ar poent-se, me 'lâr e krog da vout nec'hus !\nSous le signe du taureau (1969)Aozañ\n— Ur ouenn eo ar gonterien ! [...] Komzit dezho eus karantez, e komzont deoc'h eus arc'hant ! Ur vicher merc'hed e rankfe bezañ !\nUne veuve en or (1969)Aozañ\nElle boit pas, elle fume pas, elle drague pas, mais... elle cause ! (1969)Aozañ\n— Evezhiet pizh ar pishañ e vezer diouzhtu pa glasker ober ar vad.\n— Hama, n'ouzon ket, biskoazh ne'm eus klasket !\nLe Cri du cormoran le soir au-dessus des jonques (1970)Aozañ\n— Me 'garfe gouzout penaos ez eer da Istanbul hep paseporzh ?\n— En un arched.\nLe drapeau noir flotte sur la marmite (1971)Aozañ\n— Pa soñjan... Pa soñjan em eus kuitaet un hidalgo !\n— Un hidalgo a rit-c'hwi eus se ? Ur meket a ran-me !\n— Ur metek !... Ur metek hag a oa perc'henn war un hacienda e kreizig-kreiz Brazil !\n— Itron ger, pa ouzer ho live deskadurezh, lakaat Caracas da benn-gêr Brazil a dremen c'hoazh. Met chalus eo, d'ho oad, droukveskañ un hacienda hag ur fouzhti !\nElle cause plus... elle flingue (1971)Aozañ\n— Adalek gouzifiad Merovingiz betek rokedennoù o fennoù-furch, n'eus arm ebet ha n'anvefes ket !\n— Komz da'm C'holt, klañv eo ma fenn.\n— Poltred ar poliser skouer : ur meiz gwall izeloc'h eget ar c'heitad, gant daredennoù bleuperezh.\nAr c'homiser : — Biskoazh n'on bet fouzhet div wech eus renk.\nRosemonde : — Ac'hanta, n'ouzez ket petra 'gollez !\nComment réussir quand on est con et pleurnichard (1974)Aozañ\n— Ha pa vije aotennoù, alc'hwezioù ar c'harr pe gwragez, pep tra 'm eus e zoubl.\nBons baisers... à lundi (1974)Aozañ\n— N'eus ket laeron ac'hanomp.\n— Ma, petra 'rit neuze ?'\n— Astenn an dorn... armet !\nLe Grand Escogriffe (1976)Aozañ\nLe Corps de mon ennemi (1976)Aozañ\n— Anaout a reer pouez ur penalti war ur bilhed mouezhiañ.\n— N'eus nemet ar bolitikerien, ar vugale hag ar farderion melloù a gement a zo dedennet gant ar mell-droad.\n— Lavarit din 'ta, mafaotr, n'emaoc'h ket o vont da respont "perak" da gement goulenn a ran ouzhoc'h ?\n— Perak ket ?\n— Ac'hanta, sed aze ur goulenn mat !\n— Hama, kav ur respont mat neuze !\n— Ha petra 'lâr din ne vin ket diskaret ganeoc'h goude ?\n— Te 'gav gwell a-raok ?\nMort d'un pourri (1977)Aozañ\n— An div walenn hag a c'hourdrouz ar bed eo an dizurzh hag an urzh. Heug am bez gant ar goubrenerezh, kridienn am bez gant ar vertuz.\n— Kalz politikerien, furlukined jentil, un nebeud dukezed, ul lodenn vat a c'histi... Ar berzhded c'hall, na petra 'ta !\n— Gortoz! Selaou, emeur o seniñ ouzh an nor. Gervel a rin en-dro.\n— Na advarc'h ket ! Mar klevan tennoù ne lakain nemet ul loaioù.\n— Degas a ran d'ho soñj e c'hourc'hemenn al lezenn ma vefe degaset ar vuntrerien d'ar Justis.\n— Ya, met ne spisa ket an niver a dammoù.\nTendre Poulet (1978)Aozañ\n— A zoueed, gwarezit-ni diouzh ar merc'hed : divergont ha didostaus e vezont en deizioù mat, hag ur walenn evit ar geoded er re fall.\n— Fallokrat !\n— w:br:Aesc'hulos, Dimezell.\n— Dindan un disglavier e vez graet ar remzadoù meur.\n— Testoù ?\n— Bo... un drederenn ha n'o deus gwelet netra, un drederenn hag e kred dezho bout gwelet... hag un drederenn hag o deus gwelet met ne zeu netra da soñj dezho.\nLe Guignolo (1979)Aozañ\n— Hag anaout a rit an diforc'h etre ul laer hag ur genaoueg ?\n— Ne ran ket...\n— Ul laer a ziskuizh bep an amzer.\nPile ou Face (1980)Aozañ\n— — Ne'z eer ket da flik, gourfennañ evel flik a reer.\nGarde à vue (1981)Aozañ\n— Argisti zo maouezed hag a ro kalz traoùdeoc'h evit nebeud a-walc'h a voneiz.\nLe Professionnel (1981)Aozañ\n— N'eo ket gant da robotoù e torres ma revr ar muiañ, gant ar pilennoù e oa ! Ne yae ket ar pilennoù alaman er robotoù japanat ! N'oukon ket zoken ha mont a rae ar pilennoù breizhat gant ar robotoù arvernat !\nEst-ce bien raisonnable ? (1981)Aozañ\n— Atav em bez klevet lavarout droug diwar-benn ar mammoù-kaer... Lod zo dispar, sur a-walc'h ?\n— Marteze... Ar re hag a veaj kalz... Pell-bras... Lod ergerzhourezed.\nLes Morfalous (1984)Aozañ\n— O, te, Flus, na laka ket ar re 'rall da gac'hat !\nOn ne meurt que deux fois (1985)Aozañ\n— Anaout a rit ar barzh alaman w:br:Heinrich Heine ? P'edo o vervel e lavaras : « Doue am fardono, rak E vicher eo. ».\n— N'eo ket ma hini, dre zichañs. C'hwi a lazh, Doue a bardon, me a enklask.\n— Er vered, da nebeutañ, e ouzomp pelec'h emañ. Aliesoc'h eget kentoc'h e vo gwelet.\n— Ar reuz er vuhez eo ned eer ket er-maez anezhi ent-bev !\n— Mervel n'eo netra. Ar goude eo a zo bec'hius.\nChateau, René : Audiard par Audiard, Éditions René Château, 2000 (ISBN 978-2-85852-051-0)\nDurant, Philippe : Michel Audiard, Le Cherche Midi, 1991 (ISBN 978-2-7491-0476-8)\nKervella, Divi : Geriadur luc'hajoù ar brezhoneg, An Alarc'h Embannadurioù, 2003 (ISBN 978-2-95202-382-5)\nLemonier, Marc : Michel Audiard - L'intégrale, Hors Collection, 2012 (ISBN 978-2-258-09477-2)\nMénard, Martial : Petit dictionnaire desplus belles injures bretonnes, An Here, 2002 (ISBN 978-2-86843-250-6)\nMirabel, Vincent : 200 répliques cultes du cinéma, First, 2009 (ISBN 978-2-7540-1199-0)\n↑ Brikioù : luc'haj evit "bragoù" (Divi Kervella)\n↑ Ar galeoù : la relègue e luc'haj Paris.\n↑ C'hoari ar segalenn : bout dibennet, benveg an Dr. Guillotin o vout heñvelekaet ouzh un troc'h-segalennoù.\n↑ Urzh : "urzh furchal" er Gwir.\n↑ Grue (galleg evit "gast" abaoe 1415) > Marc'hken e geriadur Ménard.\n↑ Bontig kaoc'h : petit merdeux (geriadurioù Ménard).\n↑ Biribi : 7 galeoù gall e Norzhafrika (5 en Aljeria, 1 e Maroko hag 1 e Tunizia)\n↑ Liesteknikel : (École) Polytechnique.\n↑ Bilhezed viñson : gisti (Divi Gervella).\n↑ Kribenn : luc'haj evit "poliser", poulet.\nAdtapet diwar « https://br.wikiquote.org/w/index.php?title=Michel_Audiard&oldid=3718 »\nDernière modification le 13 Gou 2019, à 10:16\nKemmoù diwezhañ degaset d'ar bajenn-mañ d'an 13 Gou 2019, da 10:16.


Buhez ar Sent/1894/Patern - Wikimammenn\nBuhez ar Sent/1894/Patern\n◄ Maksim hag Olempias Patern Aniset ►\nar c’houezekved devez a viz ebrel\nSANT PATERN, ESKOP\nPatern a ioa ganet e Breiz-Izel, e tro ar bloaz 358, euz a dud a lignez huel. Mes disprijout a reaz gloar ha madou ar bed evit en em rei holl da zervich Doue. Mont a eure da ober he ermitach enn eur plas distro, hag eno e tremene he holl amzer o pedi, o vedita hag o kastiza he gorf dre ar rusta pinijenn. Ar brud euz he vertuziou a zigasaz d’ezhan meur a ziskib, hag enn ho zouez e remerker sant Patris, abostol ann Irland, hag eur Patern all hag a oue eskop e Guened var he lerc’h.\nD’ar mare-ze, Konan Meriadek, kenta roue Breiz-Izel, a reaz sevel eunn eskopti e Guened, ha Patern a oue choazet evit gouarn ann eskopti-ma. Hogen, eur vech eskop, ne jenchaz netra enn he feson da veva. Kreski a eure zoken he iuniou, hag hirroc’h e chome da veilla enn noz. Bez’ez oa Tad ha Providans ann dud paour, hag he di a veze bepred digor d’ann estranjourien ha d’ann dremenidi. Ar pez a glaske dreist peb tra oa savetei ann eneou a ioa fiziet ennhan, ha lakaat ar feiz hag ann devosion da ren muioc’h-mui etouez ar bobl. Ne c’houfe den lavaret pegement a vad a reaz ken dre he gomzou, ken dre ar skouer euz he vuez santel, ken dre he viraklou; rak Doue en devoa roet d’ezhan ive ann donezoun a viraklou.\nEnn despet da gement-se, tud aviuz a gemeraz kaz outhan, ha ne ehanent da ober d’ezhan goasa a c’hellent. Patern a boaniaz epad pell amzer da c’hounit anezho dre he zousder hag he basianted; mes, o velet ne jenchent ket, ec’h heuliaz erfin ann ali-ma euz ann Aviel: « Pa viot goall gaset enn eur gear bennag, tec’hit da eur gear all. » Rei a eure ann dilez euz he garg, ha raktal e kuiteaz Guened evit distrei d’he ermitach. Eno ec’h ankounac’heaz fallagriez ann dud o veva adarre he-unan gant Doue, hag eno ive e varvaz e peoc’h ha leun a veritou e tro ar bloaz; 448, oajet a zek vloaz ha pevar-ugent.\nKorf ar Zant a oue enterret el leac’h m’oa maro; mes heb dale ar miraklou a c’hoarveze var he vez a ziskouezaz ar c’halloud en doa enn env dirak Doue. Guenediz a oue lakeat nec’het gant eur zec’hor vraz hag a badaz tri bloaz dioc’htu. Ne c’hellent mui kaout netra enn ho douarou, ker kalet oant eat, Neuze e teuaz da zonj d’ezho euz a Batern. « — Mar karjemp, emezho, beza bet chentiloc’h enn he genver, ann eskop santel-ze en devije brema marteze sellet a druez ouzomp. » Var gement-se e c’houlennjont ma vije kaset korf ar Zant da Vened. Kaset e oue, ha kerkent ha mac’h erruaz e kear, e oue fin d’ar zec’hor. Ac’hano eo deuet ar c’hiz da bedi sant Patern pa vez ezomm glao.\nGoudeze e oue savet eunn iliz nevez enn henor d’ar Zant, hag unan euz ar vourc’hizien o doa great ann heg outhan epad m’oa eskop a roaz a galoun vad plas da zevel anezhi var he zouar. Relegou Patern a jomaz pell enn iliz-ze ; mes divezatoc’h e ouent kaset da Frans gant aoun na gouezchent etre daouarn ann Normanded divadez. Enn amzer ar Revolusion vraz e ouent kemeret gant ann dud difeiz, ha taolet tamm ama, tamm ahont; goulskoude darn anezho a oue saveteet, hag iliz ar Zant e Guened e deuz hirio c’hoaz eul lodennik euz a benn he fatroun.\nTud aviuz a gemeraz kaz ouz rant Patern enn despet d’he zantelez ha d’he viraklou. Arabad e d’ehoc’h beza souezet gant ann dra-ze. Ne c’heller morse plijout d’ann holl, kaer zo, ha pa vezer o klask ober evit ar guella, e vezer tamallet ato gant unan bennag. Hor Zalver en deuz lavaret d’he ziskibien : « — Mar d-euz bet great goall vuez d’in-me, d’ehoc’h e vezo great ive; » hag ann abostol sant Paol en deuz lavaret goudeze : « — Ann nep a fell d’ezhan en em rei d’ann devosion enn eur gerzet var roudou Jezuz-Krist en devezo da c’houzanv a berz ann dud. » Mar oc’h euz enebourien hag a ra d’ehoc’h goasa a c’hellont, evel a reat da zant Patern, poaniit evel ar zant-ma da c’hounit anezho dre ho tousder hag ho pasiantet, ha ma ne deuit ket a benn d’hen ober, ho poan ne vezo ket kollet evit kement-se ; mes servichout a rai d’ehoc’h da greski ho mirit dirak Doue ha da greski ive dre eno ho rekoumpans er baradoz.\nAdtapet diwar « https://br.wikisource.org/w/index.php?title=Buhez_ar_Sent/1894/Patern&oldid=23199 »\nKemmoù diwezhañ degaset d'ar bajenn-mañ d'an 30 Mez 2011, da 12:18.


1163 Ab Urbe Condita = 410 goude J.-K.\nBloavezh boutin, o kregiñ hag hoc'h echuiñ gant ur Sadorn\n407 – 408 – 409 – 410 – 411 – 412 – 413\n1.1.4 Britannia romana\n4 Ganedigezhioù 410\n5 Marvioù 410\nKoñsuled : Varanes (Reter); hep kenseurt evit ar C'hornôg. (E Roma, dindan Attalus, Tertullus zo koñsul)\nRoue ar Wizigoted : Alarig Iañ. Athaulf a zeu war e lerc'h e Toloza.\nRavenna[kemmañ | kemmañ ar vammenn]\nPriscus Attalus a ya da dagañ Ravenna gant un arme hanter roman hag hanter wizigot. Mes skoazelloù zo roet da Honorius gant e genderv Theodosius II, impalaer ar Reter, hag a gas 4000 den dezhañ; gant Valens hag a chench tu un eil gwech; gant Heraclianus, gouarnour ur rannvro eus Afrika. Priscus Attalus ne c'hall ket mont pelloc'h.\nDistroadet eo Priscus Attalus gant Alaric Iañ, e-kerzh an hañv, e Rimini.\nD'ar 24 Eost 410, hag e-pad tri deiz goude, eo preizhet Roma gant Alarig Iañ evit an deirvet gwech.\nC'hoant en eus Alarig neuze da vont da aloubin Sikilia. Kouezhet klañv, mervel a ra e Cosenza e fin ar bloaz 410.\nAthaulf a zeu war e lerc'h e penn ar Wizigoted, mes evit mont d'en em staliañ e kreisteiz Galia. Kent mont kuit, e skrap Galla Placidia, c'hoar Honorius.\nAlarig Iañ, mestr Roma\nBritannia romana[kemmañ | kemmañ ar vammenn]\nSkarzhet eo ar Bikted ha ar Skoted gant ar Vretoned-Romaned. Ar re-mañ e c'houll sikour digant Honorius, disammet diouzh Alarig, en Italia, Maximus, e Spagn, Constantinus III hag e vab Constant II, e Galia ha Britannia. Honorius a ro da c'houzout ne c'hell ket o skoazellañ evit ar poent, ha goulenn a ra diganto en em zifenn o-unan.\nUn distaol-tailhoù zo aotreet gant Honorius d'an Afrikaned.\nSul Fask : 10 Ebrel\nLemel a ra Honorius lez-ober an disivouderien en Afrika\nGanedigezhioù 410[kemmañ | kemmañ ar vammenn]\nMarvioù 410[kemmañ | kemmañ ar vammenn]\nMarv Alarig Iañ\nAlarig Iañ, roue ar Wizigoted\nRufinus Aquileia, istorour\n↑ André Piganiol, idem\nAdtapet diwar « https://br.wikipedia.org/w/index.php?title=410&oldid=1999331 »


Ur vuhez all goude ar staj ! ... - KEAV\nUr vuhez all goude ar staj !... A seblant, ya, met daoust da se, e talc'h-hi da vont 'raok anezhi, ar memes buhez eo !\nUn tamm kollet e vezomp, ni perzhidi staj KEAV, goude bezañ kuitaet lise ar Ster Aon e Kastellin : en em gavout a-daol-trumm er bed gallek ! Kalet e oa tremen deus ur bed d’an hini all ! Bevañ ur sizhun, pemzektez evit lod, e brezhoneg gant 160 den tro deomp, bras pe bihan, kozh pe yaouank, paotr pe plac’h, hag an holl o safariñ brezhoneg… N’eus ket, siwazh, kalz a lec’hioù ken en hor bro, ma c’haller hen bevañ …\nEn ur bed all e oamp, soubet er brezhoneg, en ur seurt huñvre deuet da wir ha bremañ e rankomp kuitaat an huñvre-se, adkemer boazioù all, respont e galleg, ha gwelet pegen bihan eo plas ar brezhoneg er gevredigezh.\nMet, n'eus ket keuz da gaout hag arabat fallgaloniñ, gall’ a reer bevañ e brezhoneg penn-da-benn, graet eo bet ganeomp ! Ar blijadur hon eus bet o vevañ e brezhoneg e-pad ar staj, ma roio kalon deomp da gendalc’hen gant hon labour evit hon yezh, e vo bet tizhet ganeomp ul lodenn vrav eus ar pal a oa hon hini hag eus hini diazezerion kentañ KEAV.\nKendalc'het hon eus, ni skipailh ren kamp KEAV, gant al labour a oa bet boulc'het e 1948 gant Vefa de Bellaing, Langleiz ha Ronan Huon p'o doa lakaet war sav ar c'hamp kentañ, ar staj kentañ a lavarfed bremañ. Diazezoù mat oa bet dibabet gante a rankomp soñjal pa reomp gante c'hoazh hiziv. Tri dra a yae d'ober ar sichenn m'eo diazezet KEAV warni : implijañ ar brezhoneg hepken, ober gant tud a-youl vat, chom distag diouzh pep strollad politikel.\nKalz a gensikour etre an holl dud e oa ar bloaz-mañ a gav deomp: ur bern tud, pe vefent stajidi, kelennerion, buhezourion, tud an davarn pe tud ar gegin dreist-holl o deus graet ouzhpenn ar pezh a oa dleet dezhe ober evit ma trofe brav an traoù. Dezhe holl e lavaromp trugarez.\nNeuze, kenavo a-benn bloaz ? Evel-just !\nSkipailh-ren kamp KEAV


Kaozeadenn Implijer:Skrivagner deraouad - Wikipedia\nKaozeadenn Implijer:Skrivagner deraouad\nSalud, Skrivagner deraouad, Un degemer c'hwek a roomp dit war ar Wikipedia e brezhoneg\nDemat, Skrivagner deraouad. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nSpi hon eus az po plijadur war Wikipedia e brezhoneg. --Y-M D (kaozeal) 13 Her 2015 da 20:29 (UTC)\nSalud, Ar gerig-mañ da lâret deoc'h ne vez graet gant ar stagell genurzhiañ "hag" nemet dirak ur ger o kregiñ gant ur vogalenn. Gwellañ soñjoù ha kalon vat deoc'h.--Prieladkozh (kaozeal) 12 Her 2015 da 11:03 (UTC)\nAntoine Griezmann[kemmañ ar vammenn]\nSalud deoc'h, Petra 'dalv "Kampiona kevandiriek d" 'ta ? A galon.--Prieladkozh (kaozeal) 27 Eos 2016 da 16:46 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:Skrivagner_deraouad&oldid=1715977 »\nKemmoù diwezhañ degaset d'ar bajenn-mañ d'an 27 Eos 2016, da 16:47.


Ur gwel difennet eus ar gwellañ !\nEn amzer ar varc’heien\nAr savouriezh milourel a voe kaset war-raok er 14vet hag er 15vet kantved. Kestell a voe savet a-dal da rouantelezh Bro-C’hall, war marzoù ar Reter e Felger, Gwitreg. An arvor a ro bod da Zinan, S.-Maloù, Gwened a-dreñv ramparzhioù troc’h-didroc’h gant tourioù ha porzhioù-kêr. Gant an amzer e tiskouez ar mogerioù-kreñv un dra vat all : diwall a reont an tiez treustoù koad zo en diabarzh. War un enezennig eus Konk-Kerne e tivor ur gêr-gloz sebezus, zo bet digoret ur rouedad straedigoù enni. E-kichen Kab Frehel emañ ar Roc'h-Goueon brav da welet, gant e dour-meur 60 m hed a-us ar mor. Evit mont gant an hent-ged, e-lec’h ma c’haller gwelet aod an Emrodez en he fezh, e ranker mont en tu all da zaou frailh zo bet savet pontoù-gwiñv warno. Etre ar gwernioù hag an aod, e-kichen Gwened, Susinioù a ginnig he c’hastell meurdezus. Pa veze siouloc’h ar stourmoù e teue da vezañ lec’h-annez an Duged hag Anna Vreizh.\nBuhez ar c’hestell\nGant ar stil gotek flammek hag un hent-ged dantelezhet faos emañ Kastell Josilin, bet savet e deroù ar 16vet kantved, en he c’haerañ. Diwezhatoc’h, en Azginivelezh, e vo savet kestell ha manerioù, gant diskrogoù, prenestroù gant pileroù. Goude e oa bet savet tiez a-nevez en un doare strizh, evel ma vezet graet gant an arme. Gwelet e vez kement-se ivez war ar Manerioù eus Bro-Sant-Maloù.\nTrugarez deoc’h, Ao. Vauban !\nEn amzer Loeiz XIV, Vauban a laboure forzh pegement ! Gantañ e voe savet Kastell an Tarv, gwriziennet e Bae Montroulez. Lakaet e oa bet sevel gantañ e-leizh a vogerioù-kreñv evit diwall morlenn Brest e gourenez Kraozon. an Tour Vauban flammus peurgetket, e Kamaled, zo rummet glad bedel gant an Unesco. Gwikadell Porzh-Loeiz, empennet gant ar Spagnoled ha savet gant ur skipailh mod Vauban, zo o tiwall war an Oriant. Gwikadell ar Gerveur, gant he zostalioù hag he c’hreñvadurioù, zo unan eus savadurioù kaerañ a voe savet gant an arme.\nPetra ober eus ar betoñs milourel ?\nEn 20vet kantved e voe implijet betoñs evit sevel Moger an Atlanteg hag ar bonioù splujerezioù a-hed an Aod. En Oriant hag e Sant-Nazer eo bet lakaet kevigoù ar splujerezioù da zont da vezañ atalieroù, lec’hioù sevenadurel, mirdi…


Deus Ex berraet e DX a zo ur c'hoari tenn kentañ sell gant tammoù RPG. Sevenet gant Ion Storm Austin hag embannet gant Eidos Interactive e 2000, ar c'hoari a zo bet embannet war Windows ha Mac OS. E 2002 e oa bet adembannet war PlayStation 2 ha titlet Deus Ex: The Conspiracy er-maez eus Europa. d'ar 16 a viz Mae 2012, Square Enix a embann un adsevel war PlayStation Network, er rann «klasel PS2 »\nKentañ tamm eo Deux Ex d'an heuliad c'hoarioù video anvet heñvel hag a gendalc'h da vezañ embannet.\nMare ar c'hoari a zo ar bloavezh 2052, en un dazont dammijinet ha cyberpunk. Ar c'hoarier a zo an ajant JC Denton, unan eus ar c'hentañ den hag a zo bet kemmet dre ouzhpennañ dezhañ milionoù a nanorobotoù o reiñ dezhañ donezhonoù dreistdenel. Degemeret a nevez en UNATCO, ur c'hevread enep sponterezh etrebroadel suj d'an ABU, JC a tizoloiñ buan n'eo ket ken splan ha se kudenn ar sponterezh. Kompren a ra goustadik drezhañ e-unan emañ e-kreizh ur brezel kuzh etre meur a aozadur gant c'hoantoù disheñvel a vo ret dezhañ kompren buan evit dreist-bevañ.\nAdtapet diwar « https://br.wikipedia.org/w/index.php?title=Deus_Ex&oldid=1844336 »\nC'hoarioù video savet er Stadoù Unanet\nKemmoù diwezhañ degaset d'ar bajenn-mañ d'an 24 Eos 2019, da 17:32.


Krugell an oadoù (miz Genver 2009)\nVlissingen (distagañ ) a zo ur gumun hag ur gêr e proviñs Zeeland en Izelvroioù. Abaoe kantvedoù eo bet ur porzh a-bouez peogwir eo lec'hiet mat, etre ar stêr Scheldt ha Mor an Hanternoz. Gwirioù-kêr a voe roet da Vlissingen e 1315. Er 17vet kantvede voe ur porzh a-bouez, ma tilestre bagoù Vereenigde Oost-Indische Compagnie (VOC) . 344,98 km² eo gorread Vlissingen (douar : 34,16 km², dour : 310,82 km² ). D'an 31 a viz Mae 2009 e oa 44 721 annezad enni. E Vlissingen eo e vez savet lod brasañ listri morlu (Koninklijke Marine) an Izelvroioù. Ouzhpenn Vlissingen ez a ar c'hêrioù ha kêriadennoù da-heul d'ober ar gumun : Groot-Abeele, Ritthem, Oost-Souburg ha West-Souburg. Ur gêr a-bouez bras a-fet touristelezh ha merdeerezh eo.\n2 Istor an anv Vlissingen\nVlissingen e 1662\nRoud kentañ ar gêr a zo deiziet e 620. D'ar mare-se ne oa nemet ur gêriadenn pesketaerien. Lec'hiet mat e oa, ha setu perak e voe dibabet ha savet ur porzh eno gant konted Holland ha re Zeeland. Kreskiñ a reas kêr, ha brudet e voe a-drugarez da besketa harinked, kenwerzh ha kenwerzh ar sklaved. Kourserien a veze ivez e Vlissingen. Tapet e voe gant ar Saozon e 1585 en eskemm da sikour an Hollandiz (5000 soudard saoz a zeuas d'o sikour) a-enep Spagn (1568-1648).\nEmgannoù a voe ivez e 1809 pa voe tapet enezenn Walcheren gant ar Saozon. Start e voe an emgannoù etre an 10 hag an 12 a viz Eost hag ul lodenn vras eus kêr a voe distrujet.\nGwelout ar pennad Tro-vrezel Walcheren.\nGoude 1870 e voe siouloc'h an traoù, ha savet e voe dokoù nevez, kanol Walcheren, an hent-houarn hag ur chanter sevel bagoù anvet Scheldt. Ar c'hresk-se a voe lakaet un termen dezhañ pa darzhas an Eil Brezel-bed.\nIstor an anv Vlissingen[kemmañ | kemmañ ar vammenn]\nAmsklaer eo orin an anv Vlissingen met peurliesañ e vez lavaret e teu eus ar ger fles (boutailh). Hervez ur vojenn en em gavas sant Willibrord e Vlissingen er VIIvet kantved. Ur voutailhad a oa gantañ, hag e rannas ar pezh a oa enni gant klaskerien-bara pa oa o klask lakaat anezho da gemm kredenn. Hervez ar vojenn e c'hoarvezas ur burzhud : ne ziskenne ket ar pezh a oa er voutailh. Pa verzas Willibrod ne zeufe ket a-benn da gendrec'hiñ ar glaskerien-bara en dije roet ar voutailhad dezho. Goude-se en dije dibabet an anv Flessinghe da envel ar gêr-se. Hervez lod all e teufe an anv eus ur vag-treizh kozh, ur voutailh stag outi. E 967 e teuas ar manac'h Jacob van Dreischor d'ar gêr-se hag anvet en dije ar vag het veer aan de Flesse (bag-treizh he boutailh). Meur a gêr tro-dro a voe ouzhpennet an dibenn -inge dezho, sed perak e vefe deuet da vezañ Vles-inge.\nHervez lod e teufe eus an daneg Vles a dalvez gwagenn.\nE kuzul-kêr Vlissingen ez eus 29 dileuriad :\nPvdA : 8 dileuriad\nPartij Souburg Ritthem : 5 dileuriad\nVVD : 3 dileuriad\nSP : 3 dileuriad\nLokale Partij Vlissingen : 3 dileuriad\nRPCU : 1 dileuriad\nProgressief Vlissingen : 1 dileuriad\nDaou di-gar a zo : Vlissingen ha Vlissingen Souburg.\nUr vag-treizh da vont da vBreskens.\nGovan Mbeki (Suafrika)\nVlissingen evit an douristed\nAdtapet diwar « https://br.wikipedia.org/w/index.php?title=Vlissingen&oldid=1951757 »\nKemmoù diwezhañ degaset d'ar bajenn-mañ d'an 15 C'hwe 2022, da 08:05.


Egile an eontr barzh : ur Charles de Gaulle all | Becedia\nCharles de Gaulle ha Breizh\n31 a viz Genver 1969 : ar wezh ziwezhañ ma voe gwelet ar Jeneral e Roazhon\nEgile an eontr barzh : ur Charles de Gaulle all\nCharles de Gaulle hag ar Rezistañs vreizhat\nAozer : Erwan Le Gall / Ebrel 2022\nEr familh de Gaulle ez eo ar jeneral Charles an hini brudetañ, hep mar ebet. Un hinienn all eus lignez gwaz an 18 a viz Mezheven a c’hell sachañ hon evezh, avat : e eontr an hini eo, Charles e anv-badez da hennezh ivez. Ganet e oa Charles de Gaulle-se d’an 31 a viz Gouere 1837 e Valenciennes, e departamant an Norzh, hag ez eus bet anezhañ unan eus ar Geltomaned, re ul luskad soñjoù eus an XIXvet kantved. Fall-tre e oa e yec’hed, hag eñ yaouank c’hoazh, setu ma oa en em daolet abred e-barzh ar studi yezhoù, desket brezhoneg gantañ hag ivez kembraeg. N’eo ket bet seizhdaleetoc’h o kemer « Barz Bro C’hall » da anv-pluenn zoken. Eus al levrioù hepken e teue e anaoudegezh eus Breizh da zigentañ, rak e gorf, nammet gant ar poliomielit sur a-walc’h, ne roe ket tu dezhañ da guitaat na Pariz nag e ranndi er ru Vaugirard. Ar pezh ne viras ket outañ a’n em ouestlañ penn-da-benn da Vreizh.\nMab da Vreizh eta, lezvab na pa ve, Charles de Gaulle a ziviz gouestlañ e holl vuhez da zifenn ar brezhoneg ha da c’houlenn ma vefe kelennet ar yezh-se er skolioù da gentañ penn. Gwelet a reer ivez e anv war roll an aozerien da geñver ar c’hendalc’h keltiek e Sant-Brieg e 1867. Bez’ ranker lavaret avat emañ eontr ar Jeneral eus an tu politikel mirour, eus kostezenn ar gilstourmerien zoken. Disklêriañ a ra bezañ unan eus diskibien Kervarker, oberour Barzaz Breiz. Emañ tost ivez ouzh an istorour Arthur Lemoyne de la Borderie, ha kenlabourat a ra ingal gant ar Revue de Bretagne et de Vendée. War ar gelaouenn-se eo e embann e 1864 ur pennad gallek anvet « Les Celtes au XIXe siècle. Appel aux représentants actuels de la race celtique ».\nCharles de Gaulle a varvas d’an 1 a viz Genver 1880 e Pariz, met un distro souezhus a reas dirak an dud, dre berzh e niz, pa lavaras hennezh un dornad eus gwerzennoù brezhonek e eontr e-korf ur brezegenn vrudet distaget gantañ d’an 2 a viz C’hwevrer 1869 e Kemper. Dougen bri a rae ar Jeneral da unan eus e familh, ya laouen, met soñjoù politikel a oa gantañ a-dreñv ivez. Evit krouer ar Vvet Republik e oa aze un digarez da glask dihentañ war e du ur prezeg nevez, a-berzh ur gostezenn ledan, a yae eus Unvaniezh Demokratel Breizh da Talbenn Dieubiñ Breizh (FLB), hag a oa krog da neuze da vezañ selaouet gant lod.\nErwan Le Gall zo klasker war an istor a-vremañ ha kelenner e skol-veur gatolik ar C'hornôg.


Pajenn:Almanak Breiz Izel (1872).djvu/58 - Wikimammenn\nPajenn:Almanak Breiz Izel (1872).djvu/58\nPrus, ann holl a oar ha lenn ha skriva ; ha c’hui a zo peurvuia, pell ac’hane ; an dredern ac’hanoc’h, ma zud keiz, na ouzont ket sina ho hano. Kement-se a zo mezuz ! C’hui, pennou tiegez (pères de famille), a die kas ho pugale d’ar skol ; ho pugale a vezo, ho koude, harperienn ar vro, ha mar na ouzont netra, na rafont ive netra a vad.\nRag evit lakaad ur vro da veza evuruz ha krenv, ez eo rèd da genta senti oc’h he lezenno. Petra a ra nerz un arme ? Ar reiz vad (la discipline). Mar na ioull ket ar soudard senti oc’h ar serjant, nag ar serjant oc’h ann oviser, ha mar lavar ann oviser penoz ez eo muioc’h gwiziek eget he jeneral, ann arme-se a vezo evel hini ar gommun Paris, a be-hini he jeneral he-unan a lavare : — « Ann holl a c’hourc’hemen, ha den a-bed na ioull senti. » Lec’h na ve reiz a-bed, holl a zo kollet, pe dost da veza. Ha kredi a ra d’ehoc’h penoz na eo ket evel-se ive gant ann traou civil ? — Eo a-vad. Met aman (en traou civil), na eo ket da un den a dle senti ann dud, met d’al lezenn. pehini a zo ioull (la volonté) ann holl. E-keit ha na vezo ket al lezenn un dra sakr, e-keit ha ma kredo pep-hini gallout mont a-eneb d’ezhi, mar displij d’ezhan, — e keit-se a vefomp war\nAdtapet diwar « https://br.wikisource.org/w/index.php?title=Pajenn:Almanak_Breiz_Izel_(1872).djvu/58&oldid=118996 »


Pajenn:Morvan - Buez ar Zent, 1894.djvu/73 - Wikimammenn\nPajenn:Morvan - Buez ar Zent, 1894.djvu/73\n26 a C’henver\ngant Jezuz-Krist, ha pa oue deuet enn oad, sant Iann hel lakeaz da eskop e Smirn, enn Azii-Izela.\nEpad m’edo e Rom, e c’hounezaz adarre d’ar guir feiz eur maread kristenien hag a ioa bet touellet da heul kredennou faoz gant ar fals doktored euz ann amzer-ze. Polikarp n’oa ket evit gouzanv ar re-ma, hag ober a rea kement a ioa enn he c’halloud evit alia ann dud fidel da dec’het dioutho. Eunn devez, unan anezho, he hano Marsion, a erruaz ganthan var ar ru. Raktal e troaz he\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/73&oldid=137968 »


Huon Veur - Wikipedia\nHuon Veur, ganet war-dro 897 ha marvet e 956 e Dourdan, mab da Roperzh Iañ, roue ar Franked, a voe kont Pariz, markiz Neustria adalek 923, dug ar Franked adalek 936, ha kont Auxerre adalek 954. Tad e oa da Huon Capet.\nE penn un domani bras ha galloudus e oa, ha pa varvas ar roue Raoul, e 936, e nac'has gwiskañ kurunenn ar rouantelezh gant aon da goll e c'hounidoù. Kendrec'hiñ a reas uhelidi all ar vro da vont da gerc'hat Loeiz, mab Charlez III, harluet e Bro-Saoz, ha dibab anezhañ evel roue.\nE penn kentañ ren Loeiz IV en em glevas mat Huon Veur gant ar roue yaouank, met buan e trenkas ar soubenn hag enebiñ a reas outañ neuze betek e varv.\nGant e serc'h Raingarde Dijon, merc'h da Raoul, kont Dijon, ien doe ur mab:\nHerbert pe Héribert (†996), a voe eskob Auxerre.\nE 914 e timezas da ur verc'h da Roger du Maine/ War-dro 926 ec'h addimezas da Eadhild Wessex (pe Édith), merc'h da Édouard l'Ancien,\nAddimeziñ a eure war-dro 937 da Hadwig von Sachsen (922-965), merc'h da Herri Iañ an Evnetaer, c'hoar an impalaer Otto Iañ, hag e-touez o bugale e oa :\nBéatrice, dimezet da Frédéric Iañ, kont Bar ha dug Lotaringia Uhel,\nHuon, anavezet evel Huon Capet, roue ar Franked en 987,\nEmma, dimezet da Richard Iañ, dug Normandi, ha bugale dezho ;\nOtto, a voe dug Bourgogn, divugel,\nOdo, a vo dug Bourgogn war-lerc'h e vreur Otto, dindan an anv Herri, ha bugale dezhañ.\nAdtapet diwar « https://br.wikipedia.org/w/index.php?title=Huon_Veur&oldid=1950598 »


Oadvezh aour Breizh Berzh bras a rae Breizh er 15vet kantved gant lañs ar c’hanab hag al lin. Diwar neuze n’eo ket paouezet d’ober eskemmoù gant ar bed a-bezh. Gwelet a reer pegen pinvidik e oa deuet da vezañ dre an tiez mein kaer-eston ha tiez ar varc’hadourien. Delc’her a reas d’ober berzh da vare Frañsez 1añ, Pêr II, Arzhur III ha Frañsez III. E-touez ar wazed-se e voe pouezus bras perzh Anna Vreizh evit mad he fobl.\nLin ha kanab da vont gant an avelAesaet e veze al labour aozañ al lienoù lin ha kanab gant ar gwazhioù-dour a dremen e Kintin, Gwitreg, Lokorn, Josilin… Fardet e vezent gant ur bern gwiaderien hag a laboure er gêr. Implijet e vezent d’ober gouelioù evit bigi ar roue, ar morlu saoz, armada Bro-Spagn ha trevadennoù Amerika. Er memes mare e oad o sevel er c’hêrioù ul lodenn a bouez eus ar pezh a ya d’ober glad ar savouriezh. Da vezañ gwelet ho fri en avel !Herri IV en dije karet « bezañ bourc’hiz e Gwitreg »Ar varc’hadourien eo a dennas ar muiañ a c’hounid diwar genwerzh al lienoù. Ganto eo deuet stumm dibar kêr Witreg. Er gêr gloz, war ur gentrell, e voe savet gant ar re a rae marc’hadourien tramor anezho o-unan, tiez cheuc’h o fignonoù lemm hag an osteloù maen kentañ, en o mesk tiez rouez giz an Azginivelezh. E Josilin e voe dilezet ar c’hoad gant ar pennoù bras evit sevel o ziez mein e-kichen kastell gotek ar re Roc’han e dalbenn kran hep e bar. Alies e save an dud ur maner da ziskouez o doa graet berzh. E Lokorn, unan eus kaerañ kêrioù Frañs, e vezer lakaet da vont tre en ur bed all gant an tiez a zo bet miret en o stumm gwechall.Anna, dugez ha mesenezNag ur vuhez ! Ganet e oa Anna Vreizh e kastell Naoned. Dimeziñ a reas gant ar roue Charlez VIII ha goude-se gant Loeiz XII, ha genel a reas 9 a vugale. D’he femzek vloaz e teuas da rouanez. Delc’her a reas gant dizalc’hiezh Breizh, ar pezh a roas lañs d’ar vro. Sikour a rae arzourien ha skrivagnerien a oa krog da stummañ identelezh Breizh. He merc’h Klaoda a zegasas an dugelezh da argouroù da Frañsez 1añ en eskemm ouzh dreistgwirioù evit ar vro, evel bezañ kuit a dell-holen. Ne badas ket pell ar promesaoù kaer !\nDaoust ha gouzout a raec’h ?Nag an Iliz e-pad ar c’heit-se ?Berzh a rae an Iliz ivez da-heul. En em ledañ a reas giz ar goteg flammheñvel, evel ar gwerennoù-livet kaer-eston hag a daol o livioù splann e Sant-Fieg er Faoued, e Pont-’n-Abad pe e Domalan.\nEscapade au Faouët


Jorj Iañ Breizh-Veur - Wikipedia\nJorj Iañ Breizh-Veur\n(Adkaset eus George Iañ)\nJorj Iañ Breizh-Veur (George Iañ, 28 a viz Mae 1660 – 11 a viz Mezheven 1727), a voe Dilenner Hannover goude marv e dad e 1698, ha roue Breizh-Veur adalek 1714 (pa oa 54 bloaz) betek e varv e 1727.\nEñ an hini e voe ar c'hentañ roue eus Tiegezh Hannover. Ne ouie ket komz saozneg. Alies e veze en Hannover ha lezel a reas ar gouarnamant etre daouarn ar C'hentañ Ministr.\nGanet e oa d'an 28 a viz Mae 1660 e Hannover, mab henañ [[Ernst August von Hannover (1629-1698)|Ernst August]], dug Brunswick-Lüneburg, ha priñs-dilenner Hannover (adalek 1692) hag e bried Sophia von der Pfalz, ur verc'h-vihan d'ar roue James Iañ.\nE-pad bloavezh kentañ e vuhez e oa pennhêr e dad ha tri eontr divugel. E 1661 e voe ganet e vreur Frederick Augustus, ha savet e voe an daou baotr (lesanvet Görgen ha Gustchen er gêr) an eil gant egile.\nE-pad bloaz etre 1664 ha 1665 ez eas o mamm da chom da Italia abalamour ma oa klañvidik, met kenskrivañ a rae gant gouarnerez he mibien rak preder a gemere en o deskadurezh.\nE 1683 e kemeras perzh gant e vreur Friedrich August e Brezel Bras an Durked, e-kerzh Emgann Vienna, ha Sophia Dorothea a c'hanas o mab, Jorg August.\nE 1690 e varvas Friedrich August er brezel. Daou vloaz goude, e 1692, e voe anvet e dad Ernst August da briñs-dilenner Hannover gant an impalaer santel abalamour da skoazell an tiegezh d'an impalaer.\nSophie Dorothea von Braunschweig-Lüneburg gant he bugale\nDimeziñ a reas da Sophie Dorothea von Braunschweig-Lüneburg. Daou vugel o doe :\nJorg August, a voe roue Bro-Saoz ;\nSophie Dorothea von Hannover (1687–1757), a zimezas e 1706 da roue Prusia, Friedrich Wilhelm Iañ Prusia lesanvet « ar Roue-Serjant ».\nNe zaremprede ket e wreg ken. Lakaat a reas bac'hañ anezhi abalamour d'un darempred he doa gant an ofiser yaouank Philipp Christoph von Königsmarck, hag a voe lazhet war e urzh.\nBac'het e chomas Sophie Dorothea a-hed he buhez, e-pad 32 vloaz, hep gwelout he bugale.\nTorret e voe dimeziñ George ha Sophia Dorothea, n'eo ket abalamour d'o avoultriezhioù, met dre ma he devoa ar wreg kuitaet he fried. Gant skoazell he zad e reas George bac'hañ Sophia Dorothea e Kastell Ahlden, en he Celle genidik, ma chomas betek he marv, tregont vloaz goude. Ne oa ket aotreet da welout nag he bugale nag he zad, difennet outi addimeziñ, ne veze aotreet nemet da gerzhout hec'h-unan-penn e porzh ar c'hastell. Arc'hant he deveze d'en em vagañ ha da gaout mevelien ha mitizhien, ha gallout a rae pourmen en ur c'harroñs e-maez he c'hastell, dindan evezh avat.\nUr serc'h en doa Jorj, Melusine von der Schulenburg, a gasas gantañ da Vro-Saoz. Tri bugel da vihanañ o doe.\nAdtapet diwar « https://br.wikipedia.org/w/index.php?title=Jorj_Iañ_Breizh-Veur&oldid=1907655 »\nKemmoù diwezhañ degaset d'ar bajenn-mañ d'an 27 Gou 2021, da 10:24.


octobre | 2013 | ur blog eo …\nPublié dans abadennoù\t| Marqué avec arzoù, stuzegezh\t| Laisser un commentaire\nPublié le 23/10/2013 par Yann-Ber\nMont dre ar bed ha priziañ pep liv, pep frond, pep son, pep danvez. Bamañ rak al lieselezh . Dont a-benn da eskemmañ e blijadur gant an disterañ krouadur, an disterañ amprevan, an disterañ kevnidenn a zo war an douar.\nPerak kement a gasoni ouzh ul loenig ken kaer ha soutil e vicher ? Perak sentiñ ouzh an hini a c’houlenn diganeoc’h e lazhañ ? Perak ? Re ziforc’h eo ? Re niverus e furmoù ?\nN’ eus nemet an hini ken kaer savet he gwiad el liorzh etre ur voger hag ar rozenn-gaouled a zo lezet e peoc’h. Pell emañ, er-maez.\nKreskiñ ha bravaat a ra bemdez. Pe vent e tizho ? Ur barez eo. En em fichañ a ra brav, en em livañ a ra da zedennañ al lagad bargedus. Ne welit ket he far, an hini bihan du. Ne vern. Kefleuniet dazont ar ouenn e varvo, lonket gant e barez.\nUnan bihan du on ivez. Re zister da vezañ lakaet er gouloù. Re zister da reiñ e ali, pe da vezañ selaouet er burevioù a varilh ar gwir da vezañ ezel ar geoded. N’ eus ganin nag ar gwisk, nag al lavar. Re ziforc’h on, neuze re zister. Moal, kofek, gwenn evel unan en em stlej er riboulioù teñval eo ret din chom kuzh, mut, hag ober va labour, un aner dister, dispered, digomprenadus, didalvoud, nemet d’an Hini a Oar.\nMar c’hoarvez ganin tremen er gouloù e kouezho warnon seul ur botez bannet gant ul lakez. Va c’hig a flistro, a strinko, ne vo mui ac’hanon nemet ur poullad pegus hep liv na frond, mut, un danvez dister na vo ket teurvezet e zastum.\nBrav e oa bet va buhez koulskoude. Kejadennoù estlammus gant tud speredek, pinvidik, brokus ur souezh, a ‘m boa kenlabouret a-bell pe a dost ganto.\nMorse ne ‘m boa labouret evito, morse ne oan bet eus meuriad pe veuriad. Tec’het e oan a-raok ma trofe da fall an harozed, a-raok ned afent da spesadoù forc’hellek, da hemolc’herion amprevaned, da azeulerion o meuriad.\nNa kaer ez int, int, gwisket ganto saeoù azeulerion an aotrou Doue.\nDoue ! Arsa Doue, da grouadurioù eo koulskoude ! Espar int. O barregezhioù zo divent. Ra vi meulet arzour dibar.\nPenaos displegañ ne oar ket da grouadurioù bevañ o lieselezh ? Perak ne vamont ket dirak barregezhioù ken liesseurt ? Perak emrepuont en ur c’hornig eus o bed da c’hoari gant traoùigoù dister a embannont o ferc’hentiezh warno ? Da draoù eo ! Perak int troet da hiniennoù pitilh gant an azeulerezh, gant amparañ ul lez, gant ledañ o zraig treutik d’ur gevredigezh a-bezh, n’eo ket ur c’healiad, nemet ur gealenn emzivad.\nNe glot ket gant pinvidigezh o barregezhioù ? Te eo an atebeg. Petra ‘c’h eus graet dezho ? Penaos e c’hellez kemer da c’hoariell an denelezh, da grouadenn espar ?\nN’ out ket ur c’hrouer ? N’ out nemet micherour. Labourat a rez en ur riboul glep. N’ out nemet un den, un arbennigour war ar stlennegezh. Aon ‘c’h eus bet rak kaerded da labour, aon rak koll da c’hourc’hwel. Prennet ‘c’h eus ar meziantoù, o c’haeet, da chom sioul e teñvalijenn da riboul. Sanket ‘c’h eus e don da veziantoù ur viruzenn o distrujo pell pe belloc’h. Aze emañ ar gudenn.\nNe vern, prantadoù mat zo bet ma ‘z aen a-unan gant tud ken disheñvel. O fal a oa gant dremmwel an denelezh, al lec’h na vo morse tizhet hogen a zo bezant, ken bezant. Ne oant ket pizh war o labour. Bemdez e veze kaeroc’h ar bed, bemdez e tikuzhe gweledvaoù espar o speredegezh hag en em ampare ur stuzegezh diharz ha brokus.\nN’eo ket e vefe echu, hogen e soñj pep hini hiviziken bezañ perc’henn war e berzhiadur, war ar bed. Pep hini a gred bezañ ar bed e giz soudard ul luoz faezhet. Pep hini a glask diouzh e du, broudet gant an droukrañs, o klask dastum en e lien fri gouloù an denelezh. Trist eo, hag aner . Ar gouloù-se ne c’hell parañ nemet war ar bed en e lieselezh.\nPegoulz e ‘m eus troet da gevnidenn c’hwerv ?\nPublié dans eztaol, yezh\t| Marqué avec brezhoneg\t| Laisser un commentaire\nPublié le 17/10/2013 par Yann-Ber\nKavet e oa bet e lochenn ar c’heuneud. Gourvezet e oa en deñvalijenn war ur bern keuneud derv serc’h ha frondus, iskis e oa, neuz un askell-groc’hen warnañ gant e vantell ledan ha du. E zremm a oa kar da eskell al loen, roufennet, seblant ur voulouz pegus warnañ, teñval.\nDeuet e oa aze da glask repu rak ar glav, rak an dud a selle outañ a-gorn hag o bugale a choue warnañ.\nBlinkañ a reas e zaoulagad gant gouloù ar bann-heol laosket gant an nor digor. En em zisplegañ, diroufennañ e gorf-mantell, a rae goustadik.\nUn tamm da zebriñ a voe kinniget dezhañ. Emstaliet en doa ouzh korn taol ar gegin, an daol vras ha koaret, sammet ur penn anezhi gant paperioù, louzoù, c’hoarielloù bugale ha bruzhun bara.\nAr c’hazh a chomas ur pennadig en entremar oc’h arvestiñ outañ. Treiñ a reas kein da vont gant e drepetoù boas, kousket, debriñ, bale.\nEchu e c’hortozenn e savas an den. Ar bugel bihan en sachas dre an dorn d’ e gas da arvestiñ ouzh ar yer. Yer iskis e oa, reoù gant plu betek traoñ o favioù, reoù all louet, neuz tasmantoù ganto hag ur gribell ruz lirzhin.\nAn den a heulie ar bugel. Selladoù un den digor war ar bed a daole war an arvest, selladoù unan a oar priziañ kement eilenn, kement arliv, kement fiñv.\nAn askell-groc’hen dreut ha louet a valee peg ouzh dornig al labous drant. Ar bugel laouen a gentelie d’ an tremeniad pinvidigezhioù bed pemdeziek an tiad, e ved, al loened, ar bleunioù, al legumaj.\nDegouezhet dirak toull dor ar porzh e laoskas an den dornig ar bugel. Ur sell a daolas ouzh ar porzh, an ti, an hent, ur jestr bihan, rouez, dik, a reas davit ar savadurioù, an tiad, ar bugel, ha dispaket e vantell e steuzias en avel an noz o tont.\nPublié le 14/10/2013 par Yann-Ber\nKaer eo ar c’houblad.\nStaliet eo ouzh un daolig war leurenn ar c’hafedi.\nDivizout a reont dirak ur banne.\nAr plac’h zo distan, resis gant he jestroù, eeun. Dezerc’hañ ebet eus he ferzh, he dremm, he c’horf, he daouarn, zo eztaol unvan ha reizh un den boutin ha gwirion.\nAr paotr zo pimpatrom an den a blij d’ar merc’hed. N’eo ket yaouank. Korf ur sportour zo gantañ, ket an disterañ tamm druzoni, un dremm hag un daoulagad lemm. Kramennet eo un disterañ hag e vlev zo heverk. Rouzet evel ur c’hognag eo ha sur a-walc’h ez eus gantañ frond ar c’hognag ivez.\nGwisket cheuc’h eo. N’eo ket dilhad furlukined ar skinwel a zo en-dro dezhañ, hogen n’eo ket kennebeut dilhad prenet en unan eus ar gourleurioù kollet e tachennoù kenwerzhel fraostoù an trobarzhioù.\n– Pous a rez paotr. Ober a rez gant bloc’heiladoù eus an uzetañ.\n– N’eo ket Fiona, an holl verc’hed a ya da heul seurt pared trec’h. N’eo ket bezañ kaer a gont hogen bezañ trec’h.\n– N’eo ket gwir. Adela zo ganit. Neketa ? Ha va Leon a sav kof dezhañ. Netra ne blij muioc’h dezhañ eget chom er gêr. N’eo ket paotr an avanturioù.\n– Dres, eñ a’ ch eus priedet, hogen peseurt paotred a selles outo araozañ ?\n– Klevet ‘m eus gant ar skingomz e oa dedennet ar merc’hed gant ar bared trec’h. Padal, pa zimezent, e oa alies gant paotred voutinoc’h. Ar re-se a fizient enno evit chom d’ober war-dro trepetoù an ti hag ar vugale.\n– N’ eo ket te a lavar eo arabat krediñ er pezh a glever er skingomz ?\n– An ezreolder da gadarnaat ar savelenn eo.\n– E-leizh a zibriediñ a weler en-dro dimp hiziv an deiz…\n– Ya ! Falset eo ar c’hoari gant ar gevredigezh veveziñ emichañs. An holl a gred e Tad Nedeleg an daranverezh. An dud zo aet da vadoù beveziñ evit an dud. Ne vir ket hag ar c’houbladoù stabil zo amparet gant paotred gofek ha dinoaz daoust ma vez plijet ar merc’hed gant un ouenn bared all.\n– Keuz ‘c’h eus rak un dra bennak ?\n– N’eo ket mat da vier ?\n– Eo, hag a-drugarez Doue e ‘m eus ur vignonez eveldout.\nPublié dans eztaol, kevredigezh\t| Marqué avec handerc'hañ, mediaoù, stuzegezh\t| Laisser un commentaire\nPublié le 11/10/2013 par Yann-Ber\nFlour eo an diskar amzer.\nE liorzhoù ar gêriadenn e stou ar bleunioù o livioù tener dindan an takennoù glav.\nGlav-pil a ra.\nUn den a ya gant an hentig a-dreuz d’ ar vourc’h vihan, gleb-teil. Kammed ha kammed e sank er maezioù. Steuziañ a ra ar gêriadenn.\nSellout a ra a-gorn ouzh ar pradeier, trellet e zaoulagad gant an dour a-ispilh ouzh e valvennoù. Tres un ti a anad, beuzet er c’hlasvez, un ti kozh, moged o tec’hout a-fuilh diouzh ar siminal, an doenn a-rez ar prad, a-vec’h ma verzher nec’h ar prenestroù bihan. Un ti uvel, mat da vezañ disoñjet gant an avel but, da zerc’hel an tommder, da vodañ an dud nes o kuzulikat, da c’houdoriñ ar re gavet aze ur bon d’o istor, d’o bezañs er bed.\nAn den a ya, miliadoù a voulomoùigoù glav o redek dirazañ war an ter-du.\nDizehan e tasson sonerezh o redadeg, simfonienn meurdezus, don, sioul, neuz ar beurbadelezh.\nKoumoulennoù du hag izel zo war an oabl, brokus, goudorus, a skuilh dour fonnus war ar bed.\nTevel a ra ar barrad, trumm.\nDirak, en diabell, un askell glas en oabl, a-serzh d’ un tiriad er-maez gwel, dianav.\nMont a ra gant an hent.\nPublié le 05/10/2013 par Yann-Ber\nN’eo ket paour an dud eus ar pezh n’ o deus ket hogen eus ar pezh a zo bet laeret diganto, o labour, o bed, o stuzegezh, o barregezhioù seveniñ.\nPa vez eus un egor ma c’hell an dud ezteurel o barregezhioù, e teuont da vezañ pinvidik, an holl anezho.\nAn urzhaz a ren war ar c’hevredigezhioù kempred a voustr war varregezhioù an dud, war o denelezh. Ul laeroñsi eo. Un asvan a vuhez. Evit ma teufe barregezhioù an dud da vezañ pinvidigezh eo ret dezho gwerc’helaat er gevredigezh, ha n ‘eo ket magañ albac’hennoù hiniennel.\nEvit ma teufe internet d’ ul lec’h gwerc’helaat e vo hir al labour. Evit ar pred n’eo nemet ul lec’h dangorel, diwerc’hek, un arvest pemp gwenneg.\nN’eus ket eus va blog, rouez eo an eskemmoù ‘m eus ouzh va dougen etrezek gwerc’helezh ar brezhoneg, e darempred gant tud o deus ur pleustr eus ar yezh. Rouez eo an dud o deus ar youl-se.\nKen rouez all e oa an eskemmoù pa gasen skridoù d’ ur gelaouenn baper.\nAr gudenn n’ emañ ket gant ar skor, gant ar benveg, emañ gant ar stuzegezh.\nA-walc’h sellout ouzh blogoù brezhonek all evit merzout n’ eo ket aes d’an aozerion tizhout un egor yezhel gwerc’hek, pinvidik, strujus. Daoust ma eztaolont trivliadoù ha prederioù gwirion, o yezh a chom ankevredigezhel, hep framm, hep bed, hep stuzegezh, war vevenn ar seveniñ, evel ur vroñsenn na youl nemet bleuniañ hep dont a benn. Un isgallegva eo.\nN’ omp ket paour, laeret omp.\nPublié le 02/10/2013 par Yann-Ber\nKen flour e oa he c’hroc’hen ma ‘m bije he zañvaet, aze, un askell, tener ha treuzwelus…\nLammet eo war he marc’h rouz ha va laosket he deus e-giz ur peul e-kreiz an hent.\nBannet he deus poultrenn ha pri warnon.\nPetra ‘m boa kredet lavarout ?\nArabat e oa touch outi, sellout outi, soñjal enni.\nAet e oan d’ul loen vil hag hudur.\nPetra an diaoul ?\nHa ne oa ket aze un estlamm, un esmae na vefe ket heptañ eus an denelezh ?\nHag edon re lous, re zivalav, re zisprizius ?\nNe oa nemet komzoù… Ha ne dalveze ket ar c’homzoù d’an eztaol ?\nNe oan nemet un den.


Journal de Renaud Camus, dimanche 17 août 2014\ncréée le lundi 18 août 2014, 10 h 26\nmodifiée le lundi 18 août 2014, 10 h 30Dimanche 17 août 2014, minuit et quart. Rarement aurais-je vu autant d’étoiles que ce soir, à l’instant que nous marchâmes jusqu’à Saint-Vidal, de ~~’~~~~~~ ~~~~~ ~~~ ~~~~~~~~, ~~~ ~~~~~~~~~~~ ~~~ ~~~~~ ~~~~~~~. ~~~ ~~~~~~~~~~~~~ ~~~ ~~~~~~~ ~~~~~ sur les constellations, ~~~ ~~~~~ ~~~ ~~~~ ~~~~~ ~~~~~~~~ ~~~ ~~~~ ~~~~~~~~~~~~. ~~~~~~~ ~~~~ ~~~~~ ~~~~~~~ ~~~~ ~~~~, ~~~~~ ~~~~ ~~~~~ ~~~~~~~ ~~~~ ~~~~~. ~~~~~ ~~~~~~ ~~~~~ ~~~~ ~~~~~~~~~ ~~~ trouver, dans cet ~~~~~~~~~~~~~~~~ ~~~~~~~~~, ~~~ ~~ ~~~~~~~~~~~~~~~~ ~~~ ~~~~~~~~~~. ~~~~-~~~ ~~~~~~ le ~~~~~~ ~~ / ~~~~ ~~~~~~~~~ ~~~~ Mères ? ~~~ ~~~~~ ~~’~~~ ~~’~~~~~~~~~ ~~~’~~~ ~~’~~~~~~~ saisons ?\nJuste ~~~~~~ ~~~~~~ ~~~~~~~~~~ ~~~~~~~~~ outre-village, nous avions ~~~~~~~~ ~~~~ ~~~~~ ~~~ ~~~~~ ~~~ ~~~~~ Lolita ~~~ ~~~~~~~~. ~~~ ~~~~~~~~~~~~ ~~~~~~~ ~~~~~~ ~~~~ ~~~~~~, ~~~~~ ~~~~, ~~~~~ ~~~ ~~~~ ~~~~~~~~ ~~~’~~~ ~~’~~~~ ~~~~ ~~~~~~ ~~~~~~~ — est-ce pour ~~~~ ~~~~~~~~ ~~~ ~~~~~~~~ ? — ~~~ ~~~~~~ ~~~~~~~ ~~~~~~~~ ~~~’~~~ ~~~~~~~~~ ~~~~~~~~ du ~~~~~~~~ d’Humbert, ~~~ ~~~~~-~~~~~ ~~~~~ ~~~ ~~~~ ~~~ ~~~~~~~ ~~~~~-~~~~~ : ~~~~~~ ~~~ “~~~~~ ~~~~~~” ~~~~~ le “road movie” (~~~ ~~~ “~~~~~ ~~~~~~”), ~~~~~~ ~~~~ ~~~~~~~, ~~~~ ~~~~~~~~~ ~~~ ~~~~~~~~~~~~~~ ~~~~~ ~~~~ ~~~~~ ~~~~ ~~~~~~~~ ~~~~~~~, ~~~~ ~~~~~~~ ; ~~~~~~ ~~~ ~~~ ~~~~~~, « ~~~~~~ ~~~~~ ~~~~~~~~ ~~~~~ son aire de ~~~~~~~~~, ~~~~~~~~~ ~~’~~~~ ~~~~~~~~~ ~~~~~~ ~~~~~ blanche… »\nNous ~~~~~~~~ ~~~ ~~~~~~ ~~~~~~~ ~~~~~ ~~~ ~~~~~~~~~~, ~~~~~ ~~~ “~~~~~~~~~~~” ~~ ~~~~~ ~~~~~~~ ~~’“~~~~~~~~~ ~~~~~~~~~~~” ~~~ ~~~~~ ~~~~ ~~~~~~~ ~~~ cinq jours de ~~~~~~~ ~~~~ ~~~~~~~ ~~~~ ~~~~ ~~~~ ~~~~~~~ ~~~~~~~~~. ~~’~~~~~ ~~~~~, ~~~~~~ ~~~ ~~~ ~~~~~, ~~~~~~~~ ~~~~ ~~~~~~~~~ ~~ ~~~~ ~~~~~ ~~~ ~~~~~~, ~~~~~~~~ ~~~ ~~~~~~~ ~~~ ~~~~~~~. Hélas, ce ne ~~~~~ ~~~~ ~~~ ~~~~~ ~~~ ~~~~ ~~~~~~ ~~~~~-~~~. La ~~~~~~~~~~~~~ ~~~~ prénoms ~~~~ ~~~~~ ~~’~~~~~ ~~~~~~, ~~~ ~~’~~~ ~~~~~ ~~~~~ ~~~~ ~~~~~~~ ~~~~ ~~~~~ ~~~~~~~~~ ~~~~~~ ~~~~~~~ que je m’étais ~~~~~~~ ~~~~~~ ~~~~~~~~~ ~~~ ~~~~~~ ~~~ ~~~ ~~~ ~~~~~~~~ ~~~~~~ ~~~ ~~~~~~~ ~~ ~~~~~~ ~~~~~~ ~~~ ~~~~~~~, ~~~~~~ ~~~~~~ ~~’~~~~~~. ~~’~~~ ~~~ ~~~~~~~~ ~~~ ~~~~~ Vaisseaux brûlés, ces jours derniers, l’Index ~~~~ ~~~~~~~~~ ~~~ ~~~~ ~~~~~~~~~~ brûlés, l’Anthologie générale : ~~~~ ~~~~~~~~~~~~ ~~~~~~~~~~~ ~~~ ~~~~ ~~~~~~~~~~~ ~~~~~~~~~~ ~~~ ~~~~ ~~~~~~~~~. ~~’~~~~~~ ~~~~~~~~~ ~~~~~~~~~~ ~~~~~~~ ~~~ ~~~~~~ ~~~~ ~~~~~~~~ complète du troisième Paysage ~~~~~ ~~~~~~~~~~~ (~~~~~~~), afin ~~~ ~~~ ~~~~~~~~ ~~~~~~~ ~~~~~~~~ ~~~~~~ ~~~~~~~~ ~~~ ~~~ ~~’~~~~~~ ~~~~~ ~~~’~~ ~~~ ~~~~~~~~~ ~~~~ ~~~~~~~~~ ~~~ ~~~~ ~~~~~ ~~ ~~~~ ~~~~~~~. Hélas, dans cet ~~~~~~~~~, ~~~ ~~~~~~~ ~~~~ ~~~ ~~~~~~, ~~’~~~ ~~~~~~~~~~~ ~~~~~~ ~~~~~~ ~~~~~~~~~ ~~° ~~~, ~~~~ ~~~~ ~~~~~~~~ ~~~ ~~~~~~~~~ ~~~~~~~~~~~~ ~~~ ~~~~~~~ ~~~ ~~~~ ~~~~~~~~, ~~~ ~~~~ ~~~~~ vilains qui soient ~~~ ~~~~~~~~~, ~~~~~~~~ ~~~~~~~’~~~ ~~’~~~~~ ~~~~ ~~~~ ~~~~~~~ ~~’~~~~~~~ ~~~~~~~~~~ ~~~ ~~~~~~~~. ~~~ ~~~~~~~ ~~~~~ ~~~~~~~~~~~~ ~~ ~~~~ ~~~~~~~, ~~~ ~~~ ~~~~~~~~ ~~~~~~~ ~~ sécher.\nEn ~~~~~~~~~ ~~~~~ avons accroché le ~~~~~~~~~~ ~~~~~~~~~~~~~ ~~~~~~, ~~~ ~~~~~~~~~ ~~° ~~~, ~~~~~ ~~~~~~ (~~~~~~~~) ~~~~~~~~~~ ~~~~~ ~~~ ~~~~~~~~ ~~~~~~ ~~~ ~~~~~~~~ ~~~~ ~~~~~ ~~~~~~~~~~~. ~~’~~~ ~~~ ~~ ~~~~ ~~~~~~~, ~~~~~~ ~~~~~~~~, un moment d’enthousiasme ~~ ~~’~~~~~~ ~~~ ~~~~~~ ~~~~~~, ~~~~~~~~~ ~~~~ ~~’~~~~~~ ~~’~~~~~~ ~~~~~~~~ ~~~~ ~~~~~~ ~~~~~ ~~’~~~~ ~~~ ~~~~~~~~. ~~~~~~~ ~~~~~, ~~~ ~~~~~~ ~~~ ~~~~~~~, ~~’~~~~~~~~~~~ ~~~~ ~~~ ~~~~ ~~~~~~~~~. Il me semble ~~~~~ ~~~~ ~~~~~~~~~ ~~~~~~~~~~ ~~~ ~~~~~~~~~ ~~~~ ~~~~~~~~~~. ~~~~~ ~~~ ~~~~~~~~ ~~~~~~~~~ ~~~ ~~~~~ ~~~~~~~~~~~~~~~ ~~~~~~~~~ ~~~~ ~~~~~~~.\nvoir l’entrée du dimanche 17 août 2014 et ses 2 images dans Le Jour ni l’Heure


Diforc'hioù etre adstummoù "Eos" - Wikipedia\nDiforc'hioù etre adstummoù "Eos"\nStumm eus an 17 Eos 2017 da 18:39\n5 okted ouzhpennet , 3 bloaz zo\nStumm eus an 8 Eos 2014 da 18:33 (kemmañ)\nStumm eus an 17 Eos 2017 da 18:39 (kemmañ) (dizober)\n[[Skeudenn:Tithonos Eos Louvre G438.jpg|thumb|220px|right|Eos o redek war-lerc'h [[TitonTithon]], [[œnochoeoinoc'hoe]] [[atek]] gant al livour [[Akiles]], v. [[-470|470]]–[[-460|460 kent JK]], [[mirdi al Louvre]]]]▼\n'''Eos''' (Έως pe Αύως e [[gregach]]) a oa un [[Titaned|Ditanez]], doueez ''tarzh an deiz'' ha mamm an [[Anemoi]], an [[avel]]ioù, e [[mojenn]]où kozh [[Hellaz]]. Klotañ a ra gant [[Aurora]] gant ar [[Roma]]ned.▼\n[[FileRestr:Eos.jpg|thumb|''Eos'', gant [[Evelyn De Morgan]]. ]]▼\n▲'''Eos''' (Έως pe Αύως e [[gregach]]) a oa un [[Titaned|Ditanez]], doueez ''tarzh an deiz'' ha mamm an [[Anemoi]], an [[avel]]ioù, e [[mojenn]]où kozh [[Hellaz]]. Klotañ a ra gant [[Aurora]] gant ar [[Roma]]ned.\n▲[[Skeudenn:Tithonos Eos Louvre G438.jpg|thumb|220px|right|Eos o redek war-lerc'h [[Titon]], [[œnochoe]] [[atek]] gant al livour [[Akiles]], v. [[-470|470]]–[[-460|460 kent JK]], [[mirdi al Louvre]]]]\n▲[[File:Eos.jpg|thumb|''Eos'', gant [[Evelyn De Morgan]]. ]]\n[[Merc'h]] eo da [[HiperionHyperion]] ha [[TeiaTheia]], ha [[c'hoar]] eo da [[Helios]] (an Heol) ha da [[Selene]] (al Loar).\nDimezet eo da d-[[TitonTithon]], ha gantañ e krou [[Memnon]] hag [[EmationEmathion]].\nKaret he deus [[Ares]], ha gant-se he deus sachet warni kasoni [[Afrodite]]. Kondaonet eo bet gant an [[doueez]] da vezañ atav e karantez, gwashat planedenn.\n* [[Aiolos]], doue an avelioù\n* an Titan [[AstraeosAstraios]], a grou ganti ar pevar avel ([[Boreas]], [[Notos]], [[Euros]] ha [[ZefirosZefyros]]), hag ar [[stered]].\nEmañ o chom e-tal [[OkeanOkeanos]], a zalc'h bed an dud. Bemdez, pa vez ar c'houlz d'an noz da echuiñ, e kuita gwele [[TitonTithon]], hag en he c'harr e red war-zu an Oabl da gemenn d'an doueed donedigezh he breur Helios. Hervez [[Homeros]] e vez [[Eos]] gantañ a-hed e zevezh. Da noz e tiskenn eus an [[OlimpOlympos]] da vont d'ar gêr, ha ganti e vez an [[Eurioù]]. En trajediennoù e klot gant [[Hemera]], an deiz.\nAlies e vez graet ῥοδοδάκτυλος / ''rhododáktylos'' (bizied ar roz) anezhi, pe κροκόπεπλος / ''krokópeplos'' (sae safranek) pe c'hoazh ἠριγένεια}} / ''êrigéneia'' (bugel ar beure).\nWar al listri [[pri]] e vez div[[askell]] peurvuiañ. A-wechoù ivez he gweler gwisket gant ur ouel hag azezet en ur c'harr sachet gant pevar a gezeg.\nAdtapet diwar « https://br.wikipedia.org/wiki/Dibar:MobileDiff/1763624 »


Kernuack Nowedga - Wikipedia\nKernuack Nowedga, pe Curnoack Nowedga (distaget: [kəɹ'nu:ɐk nowedʒɐ]; "kerneveureg modern") eo anv an doare kerneveureg a-vremañ adsavet hag a zo diazezet war testennoù ar XVIIvet kantved hag an XVIIIvet kantved.\nKregiñ a rajod da gritikañ-kriz ar c'hernewek unys er bloavezhioù 1980 ha diwar ar c'hritikoù-se e savas daou ginnig pennañ evit krouiñ sistemoù all evit reizhañ fazioù ar c'hernewek unys daoust ma kendalc'has lod eus ar gerneveuregerion/ezed d'ober gant ar sistem kent-se: diouzh un tu ar c'hernewek kemmyn, difennet dreist-holl gant Ken George, hag ar c'hernuack nowedga diouzh an tu all difennet gant Richard Gendall.\nTra 'n em awenas ar c'hernewek kemmyn gant mammennoù kerneveureg ar c'hrennamzer emañ diazezet ar c'hernuack nowedga war daveoù diwezhañ ar yezh eus ar XVIIvet hag an XVIIIvet kantved skrivet gant tud evel Nicholas Boson ha John Boson, William Rowe, Thomas Tonkin... hag en ur zerc'hel kont eus rannyezhoù saoznek komzet e Kernev-Veur a-orin predenek.\nDre vras e vez skrivet ar c'herneveureg gant ar sistem-mañ en ur implijout doareoù reizhskrivañ ar saozneg hag oc'h ober muioc'h gant al lizherenn c e-lec'h k evel e kernewek kemmyn, eeunoc'h eo ar yezhadur evit hini doareoù kreneveureg adsavet a-vremañ all ha degemeret e vez gantañ muioc'h a c'herioù a orin saoznek, da skouer wolcum e-lec'h dynargh ("degemer mat") (welcome).\nCussel an Tavas Kernuack eo anv an ensavadur e penn ar c'hernuack nowedga.\nGant an dud a sav a-enep dezhañ e vez tamallet d'an c'hernuack nowedga bezañ saoznekaet betek re; gant ar re a sav a-du gantañ avat e vez lâret ne raent nemet kenderc'hel gant diorroadur istorel ar yezh.\nSkrid skouer diwar pajenn gozh degemer ar Wikipedia e kerneveureg:\n"Welkom the Wikipedia yn Kernuak! Ma 1,228 article en Wikipedia Kernuak en termen ma. Mar kreo why clappia dialek Kernuak po desce an tavas, why ell gweras! Why ell screffa article dro idn dra tha leas en godhoniador, buz ma nebbas profyangow thort Kernow awollas. Na vee articles screffes ha kevrednow rooz ettans na whaeth, buz why ell owna an articles, gwella an gye ha hetha an gye warbar gen kevrednow en lew vetholl."\nKernowek Unys Amendys\nAdtapet diwar « https://br.wikipedia.org/w/index.php?title=Kernuack_Nowedga&oldid=1820519 »\nKemmoù diwezhañ degaset d'ar bajenn-mañ d'an 9 Gen 2019, da 10:12.


Rouantelezh East Anglia - Wikipedia\nRouantelezh East-Anglia a oa ur rouantelezh angl-ha saoz a gloke he zachenn tro pe dro gant kontelezhioù a-vremañ Sufolk ha Norfolk. Krouet e oa bet, war a-seblant, en eil hanterenn eus ar VIvet kantved hag unan eus ar peder rouantelezh angl-ha-saoz dizalc'h c'hoazh e oa e amzer an aloudabeg viking.\n520 – 869 →\n- Unvaniezh Norfolk ha Sufolk 520\n- Aloubet gant ar Vikinged 869\n2 VIIvet kantved\n3 VIIIvet kantved\n4 IXvet kantved ha fin ar rouantelezh\nDisklaer eo orin rouantelezh angled ar reter. Hervez Nenius e vefe bet Wehha ar roue kentañ met eus e vab Wuffa e tenn ar familh roueel hec'h anv. Kalz koshoc'h eo ar pobladur angl-ha-saoznek ha unan eus ar rannvroioù kentañ da zegemer embroidi angl eo East Anglia moarvat. Kreñv a-walc'h e oa al levezon skandinavia war a seblant hag an heñvelder etre karn Suton Hoo ha bezioù roueel e Sveden en-deus lakaet tud da grediñ e oa familh roueel East Anglia ur skour eus un dierniezh reter Sveden. Hervez un deorien arall e tiskennfe eus tiegezh ar Geats meneget e Beowulf.\nSufolk ha Norfolk a oa riezoù pe meuriadoù dizalc'h er VIvet kantved moarvat met n'ouzer ket pegoulz e oant bet unvanet.\nEr VIIvet kantved hepken ez a East Anglia war-well en hon andonoù. Sujet e oa da Aethelbert Kent e oa he roue Raedwald East Anglia, war a seblant, met gwanoc'h e oa e levezon. Mirout a rae Raedwald ar gwir da gomandiñ e lu ha daoust m'en-doa savet un aoter da Jezuz e kendalc'has da enoriñ an doueed bagan.\nGoude marv Aethelbert Kent ez eas Raedwald da roue pouezusañ e su bro-Saoz. Gwareziñ a reas Edwin Deira edo a vezañ poursuet gant Aethelfrith Northumbria. Hemañ a faezhas e 616 war vord ar ster Idle.\nE-pad rest ar c'hantved e stourmas East Anglia a-enep Mercia, dreist-holl evit kontrol Mid-Anglia. War-dro 650 e voe kaset kuit Anna East Anglia eus ar vro gant Penda Mercia. Rediet e voe da repuiñ e bro ar Magonsaete e-pad un amzer verr. Lazhet e voe hemañ en un emgann a-enep Penda e 653 pe 654 ha da sujet da Vercia ez eas e rouantelezh war a seblant rak e susitour Aethelhere East Anglia a varvas en Emgann Winwaed tra ma stourme e arme Penda.\nGoude faezhidigezh ha marv Penda e adkavas East Anglia he frankiz hag un darn eus he galloud. War a seblant e aoutrounias Essex e-pad un amzer hag ul levezon greñv a viras war Mid-Anglia. E-pad ren Aethelwald East Anglia pe Aldwulf East Anglia e timezas ar briñsez Aethelthryth gant Tondbert, tiern ar South Gyrwe, ar pezh a roas kontrol rannvro Ely d'ar rouantelezh.\nGalloudus e chomas ar rouantelezh e-pad hanterenn gentañ ar VIIIvet kantved. E 749, avat, e voe disrannet e teir darn. An hini galloudusañ eus ar rouaned, Beonna East Anglia a adunvannas ar vro buan a-walc'h, war-a-seblant, rak an hini nemetañ o kognañ pezhioù moneiz e voe. Posupl eo ivez, avat, e oa un doare penn-roue gant daou is-roue dindanañ.\nE deroù ar bloavezhioù 790 e kouezhas ar rouantelezh dindan veli Offa Mercia rak pezhioù moneiz a gognas en East Anglia e-pad ar prantad-se. Gant Aethelbert East Anglia e voe kognet pezhioù moneiz ivez met darn vrasañ ar glaskourien a gred eo sin un emsavadeg. Ur c'hwitadenn e voe moarvat rak lazhet e voe Aethelbert gant Offa e 794. En em sevel a reas ar vro goude marv Offa e 796 ha seblantout a ra e teuas a benn ur roue Eadwald e anv da frankizañ ar vro e-pad un amzer verr. Ne renas hemañ nemet betek 798, avat, ha goude an amzeriad-se e voe renet ar vro gant Mercia adarre, daoust ma'z eo disklaer munudoù an darvoudoù.\nIXvet kantved ha fin ar rouantelezhAozañ\nChom a reast East Anglia ur broviñs Mercia betek 826 pa faezhas Æthelstan East Anglia Beornwulf Mercia, gant skoazell Wessex en-doa e roue Ecgbert Wessex faezhet Mercia en Emgann Ellendun. E 827 e faezhas Æthelstan Luceda Mercia en-doa esaet da adaloubiñ ar vro. Goude an amzeriad-se n'eo anavezet istor East Anglia nemet dre bezhioù moneiz. Mirout a reas ar rouantelezh e frankiz betek 869 pa voe lazhet e roue diwezhañ, Edmund East Anglia gant al Lu Bagan Veur.\nGoude-se e tremenas East Anglia dindan veli ar vikinged, daoust ma'z eo posupl e kendalc'has isrouaned saoz da ren e kornioù'zo ar vro.\nRouantelezh Viking East Anglia\nRoll rouaned East-Anglia\nEast Anglia war History Files\nAdtapet diwar « https://br.wikipedia.org/w/index.php?title=Rouantelezh_East_Anglia&oldid=1638464 »\nKemm diwezhañ d'an 16 Ebr 2015 da 13:46\nKemmoù diwezhañ degaset d'ar bajenn-mañ d'an 16 Ebr 2015, da 13:46.


Pajenn:Le Gonidec - Bibl Santel pe Levr ar Skritur Sakr, eil levr.djvu/173 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/173\neûz savet va dourn a rôjenn d’hô tadou.\n43. Hag énô é teûi da goun d’é-hoc’h eûz hoc’h hen̄chou, hag eûz ann holl wallou gan̄t péré oc’h en em zaotret ; hag é tisplijod d’é-hoc’h hoc’h-unan gan̄d ar gwél eûz ann holl zrougou hoc’h eûz gréat.\n44. Ha c’houi a wézô pénaoz eo mé ann Aotrou, p’am bézô gréat vâd d’é-hoc’h enn abek d’am hanô, ha nann hervez hô kwall hen̄chou, hag hervez hô kwallou argarzuz, tî Israel, émé ann Aotrou Doué.\n45. Ha gér ann Aotrou a zeûaz d’in, ô lavarout :\n46. Laka da zaoulagad, mâb dén, war-zû ar c’hrésteiz, ha diver da c’hériou étrézég ann Afrika, ha diougan diwar-benn koat park ar c’hrésteiz.\n47. Ha lavar da goat ar c’hresteiz : Sélaou gér ann Aotrou : Ével-henn é lavar ann Aotrou Doué : Chétu mé a lakai ann tân da gregi enn-od, hag é tévinn enn-od ann holl wéz c’hlaz, hag ann holl wéz séac’h ; ha na vougô két ar flamm eûz ann tân-zé : hag é vézô dévet gan̄t-han̄ ann holl zremmou adaleg ar c’hrésteiz bétég ann han̄ter-nôz.\n48. Hag ann holl gîg a wélô pénaoz eo mé ann Aotrou em eûz lékeat ann tân enn-han̄, ha na vézô két mouget.\n49. Ha mé a lavaraz : A, a, a, Aotrou Doué. Hî a lavar diwar va fenn : Ha na gomz két hé-man̄ gan̄t lavariou-kuzet ?\nKlézé ann Aotrou tennet a-éneb hé bobl.\n1. Ha gér ann Aotrou a zeûaz d’in, ô lararout :\n2. Mâb dén, laka da zaoulagad war-zu Jéruzalem, ha diver da c’hériou étrézég ar san̄tuar, ha diougan a-énep douar Israel :\n3. Ha lavar da zouar Israel : Ével-henn é lavar ann Aotrou Doué : Chétu me a zeû étrézég enn-od, hag é tenninn va c’hlézé eûz hé c’houin, hag é lazinn enn hô touez ann dén reiz hag ann dén direiz.\n4. Hag ô véza ma tléann da laza enn hô touez ann dén reiz hag ann dén direiz, va chlézé a iélô er-méaz eûz hé c’houin a-éneb ann holl gîg, adaleg ar c’hrésteiz bétég ann han̄ter-nôz.\n5. Évit ma wézô pép kîk pénaoz eo mé ann Aotrou, péhini em eûz tennet va c’hlézé eûz hé c’houin hép galv.\n6. Hôgen té, mâb dén, hirvoud kén na darzô da zigroazel ; hirvoud gan̄t-hô gan̄t c’houervder.\n7. Ha pa livirin̄t d’id : Pérâg éc’h huanadez ? É liviri : Gan̄d ar péz a glévann ; râg hén̄ a zeû ; hag ann holl galounou a zizéc’hô, hag ann holl zaouarn a vézô diners, hag ann holl spéréjou a vézô gwanet, hag ann dour a rédô héd-da-héd ann holl c’hlinou ; chétu é teû, hag é c’hoarvez, émé ann Aotrou Doué.\n9. Mâb dén, diougan ha lavar : Ével-henn é lavar ann Aotrou Doué : Komz : Ar c’hlézé, ar c’hlézé a zô lemmet ; limet eo.\n10. Lemmet eo évit laza ar viktimou ; limet eo évit teûrel skéd : râk té eo éc’h eûz diskaret gwalen va mâb, hag éc’h eûz trouc’het ann holl wéz.\n11. Hag hé rôet em eûz d’ézhan̄, évid hé zerc’hel enn hé zourn ; évid hé lemma, hag hé lima, hag hé lakaad é dourn ann hini a dlé laza.\n12. Garm, ha iûd, mâb dén ; râk tennet eo out va fobl, hag oud holl brin̄sed Israel, a zô bét tec’het dira-z-han̄ ; d’ar c’hlézé in̄t bét rôet gan̄t va fobl ; râk-sé skôit war hô morzed :\n13. Râg eunn arnod eo ; ha pa dorfé ar walen, na vézô mui, émé ann Aotrou Doué.\n14. Té éta, mâb dén, diougan ha skô da zaouarn ann eil oud égilé, ra zeûi diou ha teir gwéach klévé al lazérien ; hen-nez eo klézé al lazérez brâz, hô lakai da zaouzani,\n15. A lakai ar galonou da zizéc’ha, hag a gresko ann disman̄trou. Digas a rinn ar spoun̄t oud hô holl zôriou\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/173&oldid=162938 »\nKemmoù diwezhañ degaset d'ar bajenn-mañ d'an 8 Mez 2020, da 20:21.


Timbroù Brunswick-Nevez - Wikipedia\nAr Brunswick-Nevez (New Brunswick e saozneg) a zo anezhi ur broviñs eus Kanada, e reter ar vro, unan eus ar peder hini a savas Kengevredad Kanada e 1867.\nDek timbr zo bet embannet dindan anv ar Brunswick-Nevez, e 1851, 1860 ha 1863. Ar rummad kentañ zo heñvel-poch ouzh patrom timbr karrezek Skos-Nevez (fleurennoù ha kurunenn). A rummad warlerc’h zo poltred ar Rouanez Viktoria ha Priñs Kembre warno pe tresadenn ur marc’h-tan, ur vag “steamer”.\nE 1860 e ra enor un timbr (5 cents) da Charles Connell, politikour kanadian ... ha penn-rener postoù ar Brunswick-Nevez adalek 1858. Feuket eo an dud avat gant dismegadenn Connell, a-sav a-live gant ar Rouanez Viktoria, war an timbroù d'an nebeutañ. Kinnig a ra hennezh prenañ an holl dimbroù milliget neuze ha deviñ anezho dirak an holl, gant ar soñj sioulaat an teodoù fall. Kement-se a zispleg ez eus nebeut-tre a skouerennoù eus an timbr "5 cents" anezhañ hiviziken. E penn melestradurezh ar Postoù e chomo betek 1867, ha dilennet e Parlamant Kanada.\nGwelout Timbroù Skos Nevez\nAdtapet diwar « https://br.wikipedia.org/w/index.php?title=Timbroù_Brunswick-Nevez&oldid=1476887 »